28 Oktyabr 10:24 | 762\nCənab Ali Baş Komandan İlham Əliyevin qətiyyət, iradə, əzm, milli ruh və yüksək idarəçilik dəyərləri və rəhbərliyi, xalqımızın vətənpərvərlik duyğularının birgə həmrəyliyi ilə Azərbaycan ordusu tarixinin ən şanlı və şərəfli qələbəsini qazanmaqdadır! Nəsillərdən bizə miras qalan ən ülvi hislərimizlə qələbə dəyərlərini gələcək nəsillərə daşıyırıq. SİA-nın məlumatına görə, bunu Prezidentin köməkçisi - Prezident Administrasiyasının Hərbi məsələlər şöbəsinin müdiri Məhərrəm Əliyev deyib.\nOnun sözlərinə görə, sentyabrın 27-də Ermənistan silahlı qüvvələri bir neçə istiqamətdən müxtəlif növ silahlardan, o cümlədən ağır artilleriyadan istifadə edərək dinc sakinlərimizin qətlinə yönəlmiş məqsədlə bizim yaşayış məntəqələrimizi, eyni zamanda hərbi mövqelərimizi atəşə tutması, düşmən ordusunun açıq-aşkar yeni ərazi iddialarının və havadarlarına böyük etiqad və inamla regionda münaqişənin daha da gərginləşdirilməsi niyyətlərinin riyakar nümunəsidir: “Azərbaycanın region və dünyada xüsusi əhəmiyyəti və sürətlə artan nüfuzu, beynəlxalq təşkilatlarda həmsədrlik, söz haqqının olması, həyata keçirilən strateji layihələrlə ölkəmizin dünya iqtisadiyyatına verdiyi töhfələr düşməndə qıcıq və qısqanclıq yaratması, özünün müqayisəolunmaz dərəcədə bütün sahələrdə geriləməsinin nəticəsidir və təzahürüdür. Milli Ordumuz sahib olduğu qətiyyət sayəsində Ermənistan silahlı qüvvələrinin döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə bütün cəbhə boyu əks-hücum əməliyyatı başlaması ordumuzun çeviklik və peşəkarlıq səviyyəsinin çox yüksək olmasını nəinki düşmənə, bütün dünyaya nümayiş etdirdi. Qısa zamanda əldə olunan nailiyyətlər peşəkar idarəçilik, döyüş hazırlığının və hərbi vətənpərvərlik ruhunun daima yüksək olması şəxsi heyətin uğurla irəliləyərək Ermənistan silahlı qüvvələrinin ön xətdə və müdafiənin dərinliyində yerləşən xeyli sayda canlı qüvvəsi, hərbi obyektləri və döyüş texnikalarının aşkar edilərək məhv edilməsi və onların hərəkət trayektoriyasına nəzarət aparılmasına imkan verir. Azərbaycanın dünya miqyasında 50 ən güclü orduya sahib dövlətlərin siyahısında olması bizi çox qürurlandırır və yalnız qələbə ümidlərini yaşadır!\nCənab Prezident İlham Əliyev çıxışlarında da hər zaman xüsusi əhəmiyyətlə hərbi texnika və avadanlıqların istehsalı istiqamətində uğurlu inkişafı qeyd edərək daima yeni və strateji planların icrasını vurğulamışdır. Bütün həyata keçirilən fəaliyyət və uğurlu nəticələr bu gün ölkəmizin hərbi potensialının, döyüş qabiliyyətinin ən yüksək səviyyədə olduğunu bir daha nümayiş etdirir və ordumuzun potensialını, güc və peşəkarlığını təsdiq etdirir. Ölkəmizin hərb potensialı və resursunu düzgün qiymətləndirə bilməyən, statistik göstəriciləri analiz etmək qabiliyyətinə malik olmayan Ermənistan hökuməti və dövləti ölümə göndərdiyi minlərlə əsgərlərin ana-atalarına cavab verməli olacaq! Azərbaycan öz ərazi bütövlüyü və torpaqları uğrunda döyüşür və zəfər çalır ancaq Ermənistan acgöz və riyakarcasına yeni ərazi iddiaları ilə, terror planları və regionda sülh və ədalət prinsipləri pozmaq məqsədləri ilə vətəndaşlarını məcburi surətdə ölümə göndərir. Əlbəttə, təbii bir haldır ki, Azərbaycan əsgərinin mübarizə və hərbi vətənpərvərlik ruhu ermənilərlə müqayisə olunmayacaq dərəcədədir, çünki xaqlımız bu günləri, zəfər anlarının həsrətini illərlə gözlədiyi halda ermənilər özgə torpaqlarda öz xoşbəxtliklərini qurmağa cəhd edirdilər. Hər vasitə ilə status-kvonu öz maraqlarına uyğun şəkildə saxlayaraq tarixi, əbədi-əzəli torpaqlarımızdan öz mənfur terror siyasəti, Avropa və Qara dəniz hövzəsi ölkələrinə, həmçinin digər dövlətlərə narkotik maddələrin daşınmasının həyata keçirilməsi, Dağlıq Qarabağ ərazisindən narkotik tranziti, narkotiklərin becərilməsi, satılması, terrorçuların yetişdirilməsi üçün nəzarətsiz zona kimi istifadə edirdilər.


Referendumla bağlı təşkil ediləcək «exit-poll» öncəsi keçirilmiş sosioloji araşdırmanın nəticələri açıqlanıb - QAZETA.INFO - İctimai-Siyasi Onlayn Qəzet\nReferendumla bağlı təşkil ediləcək «exit-poll» öncəsi keçirilmiş sosioloji araşdırmanın nəticələri açıqlanıb\n16.09.2016 418 0.0 0\n“AJF&Associates, Inc.” təşkilatı Vətəndaşların Əmək Hüquqlarını Müdafiə Liqası ilə birgə 26 sentyabr 2016-ci ildə ölkədə ümumxalq səsverməsi (referendum) ilə əlaqədar “exit-poll” sorğusu öncəsi sosioloji araşdırma aparıb.\nMəlumata görə, sosioloji sorğunun keçirilməsində əsas məqsəd referendum ərəfəsində əhalinin səsverməyə hazırlığı və onların ölkənin siyasi həyatında iştirak səviyyəsinin, referendumla bağlı ictimai rəyin öyrənilməsi olub.\nSorğuya ümumilikdə Azərbaycanın müxtəlif rayonlarından 1000 respondent cəlb edilib. Bunların 73,7%-i böyük şəhərlərdən, 10,1%-i kiçik şəhərlərdən, qalanları isə qəsəbə və kəndlərdən olub. Sorğuda iştirak edənlərin 49,6%-ni qadınlar, 50,4%-ni kişilət təşkil edib. Sorğu ölkə əhalisinin yaş statistikası nəzərə alınaraq aparılıb və respondentlərin 35%-i 30-39 yaş arası, 25,8%-i 18-29 yaş arası, 16,6%-i 40-49 yaş arası, 7,6%-i 50-59 yaş arası, 1,5%-i isə 70 və daha yuxarı yaşda insanlar olub.\nSorğu vərəqindəki suallar belə qruplaşdırıla bilər:\n1. Əhalinin Referendumla bağlı məlumatlılıq səviyyəsi.\n2. Ölkənin hazırkı iqtisadi vəziyyətinə münasibət.\n3. Əhalinin siyasi fəallıq səviyyəsi.\n4. Konstitusiyaya ediləcək əlavə və dəyişikliklərə münasibət.\nƏhalinin Referendumla bağlı məlumatlılıq səviyyəsinin öyrənilməsi məqsədilə qoyulmuş “Ümumiyyətlə, Azərbaycanda milli seçkilər vəreferendum keçirildikdə Siz səsvermədə necə iştirak edirsiniz” sualına cavab olaraq respondentlərin böyük əksəriyyəti - 74,2% hər zaman səsvermədə iştirak etdiyini, 82,9% respondent isə 26 sentyabr 2016-ci ildə ölkədə ümumxalq səsverməsində (referendum) iştirak edəcəyini bildirib. Belə ki, “Siz səsvermədə iştirak edəcəksinizmi” sualına 76,8% “Əlbəttə,iştirak edəcəyəm”, 6,1% isə “Ola bilsin ki, iştirak edəcəyəm” cavabını verib.\n“Sizin qarşıdan gələn 26 Sentyabr ümumxalq səsverməsi-referendum- barədə hər hansı məlumatınız varmı” sualına 95% “bəli” cavabını verib ki, bu da keçiriləcək referendumla bağlı təbliğat, təşviqat kampaniyasının düzgün qurulduğunu və əhalinin siyasi proseslərə marağının yüksək səviyyədə olduğunu göstərir.\nSorğu nəticəsində məlum olub ki, əhali Konstitusiyada dəyişikliklər aparılmasını dəstəkləyir. Belə ki, “Siz 26 sentyabr referenduma çıxarılanKonstitusiya islahatının lehinə, yoxsa əleyhinəsiniz” sualına cavab olaraq respondentlərin 92,8%-i Konstitusiyaya ediləcək əlavə və dəyişikliklərin lehinə olduğunu bildirib.\nTəhlil əsasında belə nəticəyə gəlmək olar ki, ölkədə aparılan islahatlar əhalinin yaşayış səviyyəsinə mənfi təsir göstərməyib. Bu fikri əhalinin iqtisadi və sosial vəziyyəti ilə bağlı verilən suallara cavablar da təsdiqləyir. Belə ki,“Fikrinizcə, bu gün ölkəmizin qarşısında duran ən vacib məsələ hansıdır” sualına cavab olaraq, respondentlərin böyük əksəriyyəti 77,4%“Dağlıq Qarabağ münaqişəsi” cavabını qeyd edib. Burada yalnız 5,8% məşğulluq, 5,3% isə iqtisadi məsələləri vacib məsələ kimi qeyd edib ki, bu da çox kiçik bir qism təşkil edir. Bu fikri anket vərəqində yer almış“Ümumiyyətlə, Azərbaycanda görülən tədbirlər nəticəsində proseslər necə cərəyan edir” sualına verilən cavablarda respondentlərin 91,4%-nin ölkədə inkişaf meylinin olduğunu göstərməsi də təsdiq edir.\nSorğu anketinin digər bloku əhalinin siyasi məsələlərə münasibətinin öyrənilməsi ilə bağlıdır. Burada “2015-ci ildə keçirilən parlament seçkilərində hansı partiyanın namizədinə səs vermişdiniz” sualına cavab olaraq respondentlər say çoxluğu ilə - 92,8%-lə Yeni Azərbaycan Partiyasının namizədlərinə səs verdiklərini bildiriblər ki, bu da əhalinin mövcud siyasi hakimiyyətdən razılıq əlaməti kimi qəbul edilə bilər. Bu razılıq digər suallarla bağlı cavablarda da əksini tapıb. Belə ki, respondentlərin 98,4%-i əmindir ki, ölkə rəhbərliyi xalqı terror aktlarından qoruyur, 95,9%-i inanır ki, bir çox ölkədə qeyri-stabil vəziyyət olduğu halda Azərbaycan regionda ən stabil ölkədir.\nSorğu vərəqində Konstitusiyaya ediləcək əlavə və dəyişikliklər aşağıdakı kimi qruplaşdırılaraq bloklar şəklində təqdim edilib və bunun əsasında alınan nəticələr belədir:\nRespondentlərin 86,4%-i Azərbaycan Respublikasında icra hakimiyyətinin quruluşunda, 89,1%-i Azərbaycan Respublikasının təhlükəsizliyi və müdafiəsi ilə bağlı, 88,9%-i İnsan hüquqları və onların təminatı sahəsində və 84,2%-i Azərbaycanda sosial təminatlarla bağlı dəyişikliklər edilməsinə razı olduğunu bildirib.\nAparılmış sosioloji sorğunun nəticəsi kimi qeyd edə bilərik ki, 26 sentyabr 2016-ci ildə ölkədə ümumxalq səsverməsinə (referendum) hazırlıq həm hakimiyyət, həm də əhali səviyyəsində qənaətbəxşdir. Belə ki, əhali referendumla bağlı məlumatlıdır və bu, dövlət səviyyəsində aparılan təbliğatın müsbət gedişindən xəbər verir. Ümid etmək olar ki, 26 sentyabr 2016-ci ildə ölkədə ümumxalq səsverməsi (referendum) zamanı keçiriləcək "exit-poll" sorğularının nəticələri apardığımız sosioloji sorğunun nəticələri ilə uyğun olacaq. /apa/


Xuraman Hüseynzadə – Doğulmadan ölən istedad | SENET.AZ\nBuradasınız: Ana səhifə / Araşdırma / Ədəbiyyat / OxucuKlubu / Redaktorun seçimi / Yazarlar / Xuraman Hüseynzadə – Doğulmadan ölən istedad\nXuraman Hüseynzadə – Doğulmadan ölən istedad\n14 İyun 2018 18 Baxış\nTanzaniyada yerləşən və Afrikanın ən yüksək zirvəsi olan Klimancaro 5890 metr hündürlüyündə dağ massividir. Suaxili dilində “parıldayan dağ” mənası verdiyi güman edilən “klimancaro” sözünün yaranması haqqında xeyli rəvayət var. Həmin rəvayətlərin bəzilərində “kilimancaro” sözünün “klima” və “ncaro” hissələrinə ayrıldığı deyilir. “Klima”nın suaxili dilində “təpə, alçaq dağ”, qədim suaxili dilində isə “ağ”, “parıldayan” demək olduğu bildirilir. Digər bir rəvayətə görə, sözün “ncaro” hissəsi kiçaqqa dilində “caro”- “karvan” mənasını verir. Bunlar fərziyyədir təbii ki.\nBu adın verildiyi “Klimancaro qarları” hekayəsindən danışacağıq. Ernest Heminqueyin ilk dəfə 1936-cı ildə işığa çıxan bu hekayəsi zəngin həyatın çətinliklərindən, zəhmət çəkmədən varlanmağın acı nəticələrindən, can üstdə olan bir yazarın yaşadığı xəyal qırıqlığından bəhs edir. “Klimancaro qarları”nda oxucu doğulmadan ölən istedadın faciəsini görür. Hekayənin qəhrəmanı Harri kübar və zəngin bir xanımla evlidir. Harri yazmaq istəyən, amma yaza bilməyən, istedadını pula qurban verən bir yazıçıdır. Canı ilə çarpışdığı, ölümün gəlib sinəsində oturduğu vaxt anlayır ki, yanında olmasını istədiyi qadın indi yanında olan qadın deyil. Artıq gecdir. Qatar çoxdan gedib…\nHarri həyat yoldaşı ilə Afrikaya səyahət zamanı Klimancaroya ov etməyə gedir. Gözlənilmədən baş verən qəza onun həyatını təhlükəyə atır. Kolluğa təpilən antilop sürüsünün şəklini çəkmək üçün cəngəlliyə girdikləri vaxt tikan onun dizini cızıb qanadır. Ekstremal şəraitdə olduqlarından Harri dizinə yod, spirt və başqa məhlul sürtüb infeksiyanın qarşısını ala bilmir. Antilop sürüsü ona fotoaparatın düyməsini basmağa imkan vermədən qaçıb dağılışır. Bundan sonra Harrinin ayağı qanqrena verir və o, yatağa düşür…\nİnsan nə vaxt arzularından əl çəkir? Hansı maneə onun arzularının qarşısında səddə çevrilir? Yəni arzuya qadağa qoymaq, onu reaallaşdırmaq istəyindən əl çəkmək olarmı? Heminquey deyir ki, olar. Yazıçının arqumenti də var: pul buna qadirdir! Elə bu hekayədə də o, oxucuya insanın maddiyyatın əsirinə çevrilməsindən bəhs edir. Pulun əsirinə çevrilərək tərtəmiz arzularından vaz keçən insanın həyat hekayəsindən nəticə çıxarmağı yazıçı, oxucuların öz öhdəsinə buraxıb… Ernest Heminquey Harrinin timsalında istedadına, düşüncələrinə sadiq qalmayanların əksəriyyətinin aqibətini göstərir. İstedadını maddiyyata qurban verən Harri ömrünün son saatında daxili aləminin sərt ittihamları ilə üz-üzə qalmalı olur. O, yaşadığı illər ərzində həyatın ona verdiyi zəngin materialdan bir yazıçı kimi istifadə etmək ümidilə yaşayır. Zəngin və kübar xanımla ailə quran qəhrəman bütün vaxtını müşahidə və əyləncələrə həsr edir, əsas məqsədini, arzularını reallaşdırmağı isə hansısa müəmmalı gələcəyə saxlayaraq sonda yazmağın daşını birdəfəlik atır. Yazıçı, bu hekayədə öz arzularına sadiq qalmamağın faciəvi sonluğundan bəhs edir… Zamana ümidli olmaq hardasa Klimancaro zirvəsində Harrinin taleyini yaşamağa bənzəyər-qəfil ölüm adamı zirvədə də haqlaya bilər…\nXalq şairi Məmməd Arazın istedada verdiyi gözəl qiymət…\nHarri daş üstündə göyərən istedadının qədrini bilmir. Zirvəyə qalxmaq istəsə də zirvədə ölüm onun başının üstünü kəsdirir…\nHeminquey Harrinin öz istedadına necə qənim çıxmasına belə aydınlıq gətirir: “Öz istedadını o, özü məhv etmişdi, hər şeyi qadının üstünə yıxmaq indi nəyə lazımdı? Qadının günahı yalnız onda idi ki, onun həyatı üçün şərait yaratmışdı.” Yazıçı, qəhrəmanının öz istedadını barışıq üçün heç bir ümid yeri qoymadan və özünə, öz əqidəsinə xəyanət etməklə məhv etdiyini deyir. Sərxoşluq, tənbəllik, avaralıq, şöhrətpərəstlik, təkəbbür onun hissiyyatını korşaldaraq həyatını puç edir.\nHarri haçansa zəngin insanlardan mütləq yazacağını deyirdi. O, özünü onların tayfasından hesab etmir, bu düşərgədə bir casus olduğunu deyirdi. Nə vaxtsa həmin düşərgədən çıxacağını və onun barəsində yazacağını düşünürdü: “Özü də bu, nə haqda yazdığını bilən bir insan tərəfindən həyatda ilk dəfə yazılmış bir yazı olasıdır. Di gəl ki, həmin işdən yapışmağa özünü heç cür məcbur edə bilmədi, çünki özündən iyrənə-iyrənə yaşadığı, tam rahatlıq və eyş-işrət içində keçirdiyi günlərin hər biri onun yazmaq səriştəsini kütləşdirir, işləmək meylini zəiflədirdi; axırda da yazmağın daşını biryolluq atdı.”\nAilədə, ictimai işlərdə, təsərrüfatda, yaradıcılıqda… ərinə arxa-dayaq olan, kömək edən nə qədər qadınlar var. Ailə qanunlarından biri də məhz elə budur. Lev Tolstoy Sofiya Bersin dəstəyi ilə “Hərb və sülh”, “Anna Karenina” romanlarını yazıb. Böyük yazıçının gənclik illərindən qalan vərdişlərini – içki içməyi, qumarbazlığı və qadın düşkünlüyünü Sofiya unutdurub. Tolstoyun Yasnaya Polyanada yerləşən mülkündəki kasıb həyatı, məişət tərzini-yatacaqsız çarpayıları, köhnə qab-qacağı, uçub-dağılan, təmirsiz otaqları görən Sofiya kənddəki mülkü bərpa etdirir. Sofiya Lev Tolstoya həm ana, həm də həyat yoldaşı kimi qayğı göstərir. Özü bu barədə danışarkən ərinin ona ən böyük ərməğanının öz yaradıcılığına verdiyi fayda olduğunu deyib. Sofiya, Lev Tolstoyun həyat yoldaşı olmaqla yanaşı həm də əsərlərinin üzünü köçürməkdə ona yardımçı idi. O, “Hərb və sülh”ün tam mətninin üzünü 7 dəfə köçürmüşdü. Sofiya, ərinin işlərini bacardığı qədər irəli çəkməyə çalışırdı. Böyük yazıçı heç vaxt belə – azad şəkildə intellektual və mənəvi gücünü hiss etmədiyini yazırdı…\nEyni səadət Nabokova da nəsib olmuşdu. Onun Amerikada ən sakit yerin maşın olduğunu deməsi kifayət etmişdi ki, Vera sevgisini yenə sübut etsin. O, ərinin sürücüsü kimi onu sıx meşələrə aparır və yazmaq üçün tək qalmasına şərait yaradırdı. Nabokov, Vera olmasaydı bir kitab belə yaza bilməyəcəyini deyirdi. Əgər əlyazmaları zibillikdən xilas edilməsəydi, “Lolita” məhv olacaqdı.\nAnna Dostoyevski də ərinin yaradıcılığına biganə qalmayan, onu pis vərdişlərdən uzaqlaşdıran həyat yoldaşı kimi tarixə düşüb. Fyodorun haqqında 2 bioqrafik kitab (“Anna Dostoyevskinin gündəliyi 1867″və “Anna Dostoyevskinin xatirələri”) yazan Anna ərinə “Qumarbaz”ı tamamlamağa kömək etmiş, naşirin iddia etdiyi əsərlərin müəllif hüquqlarının qorunub-saxlanmasına nail olmuşdu. Anna xatirələrində Dostoyevskiyə ürəyində sonsuz mərhəmət hissi olduğunu yazırdı: ” Mən əsərlərinin vurğunu olduğum insana kömək etmək istəyirdim”.\nHarri təəssüflənirdi. Afrikanın ən uca zirvəsi olan Kilimancaroda bu hiss onu yaxalamışdı. Kaftarların, goreşənlərin əhatəsində Harri xəyala dalır, həyatını vərəqləyirdi… Çoxları kimi o da zirvəyə qalxmaq istəyirdi. Lakin istedadına xəyanət edən Harri indi özünü Klimancaronun zirvəsində deyil, ətəyində hiss edirdi…\nƏvvəlki yazı Nəriman Həsənzadənin “Fikir eləmə” kitabı…\nNövbəti yazı Quran dilinin statusu haqqında – Nəriman Qasımoğlu


"Bağ-İnşaat" şirkətində Siz hovuzlarının layihələşdirilməsi və tikintisi sahəsində mütəxəssislərin xidmətlərindən istifadə edə bilərsiniz. Mütəxəssislərimiz sizin bütün istəklərinizi nəzərə alaraq gələcək hovuzun layihəsini Sizə təqdim edəcəklər. Müştərilərimizin əksəriyyətinə biz həmçinin hovuzu tikmək və "tam hazır" vəziyyətdə təhvil verməyi təklif edirik, bu isə müştərilər üçün çox əlverişlidir və gələcəkdə Sizi əlavə əziyyətlərdən azad edəcək.\nHovuzların "tam hazır" vəziyyətədək tikintisi ixtisaslı mütəxəssislər tərəfindən həyata keçirilir və biz bütün işlərin ciddi surətdə təyin edilmiş müddət çərçivəsində və bütün tikinti normativlərinə uyğun aparılmasına zəmanət veririk. "Bağ-İnşaat" olaraq artıq uzun müddət ərzində Bakıda hovuz tikintisi sahəsində ixtisaslaşmışıq və işimizin əsas prioritetləri bunlardır:\nmüasir tikinti texnologiyalarının istifadəsi\nobyektin vaxtında təhvil verilməsi\nMüştərilərimizin rahatlığı üçün biz evdə hovuzlarının tikintisinə başlamazdan əvvəl lahiyələşdirmə xidmətindən istifadə etməyi təklif edirik. Bizim tərəfimizdən hovuzlarının layihələşdirilməsi sizin şəhərkənarı xəyal evinizə doğru ilk addımdır.\nBu qalereyadakı cəmi şəkil sayı - 17


Ultrasol K məhlulu bitkinin inkişaf mərhələlərində kalium mənbəyi hesab olunur cə tərkibindəki kalium nitrat azotnan kombinasiyası onun bitki tərəfindən udulmasını tezləşdirir.\nUltrasol K məhsulunun tərkibində xlorid yoxdur və suda tam həll olunur.\nUltrasol K duzlu torpaqlarda becərilən bitkilər üçün məsləhət görülür. Qarışımın tərkibində kalium nitratın olması kalium ilə əks olan xloridlərin (Cl-) və natrium (Na+) udulmasını azaldır.Bunun nəticəsində isə duzluluğu azalır,bitkinin keyfiyyəti yaxşılaşır və məhsuldarlıq artır.\nQ elementi və SQM şirkətinin xüsusi zəmanət möhürü ilə təstiqlənmiş Ultrasol gübrələri sizin məhsuldarlığı artırır vı biznesinizin inkşafını təmin edir.\nUltrasol K məhsulunun tərkinində xloridlər (Cl),natrium (Na) və agır metallar yoxdur.\nSuda tam həll olma\nUltrasol K narın toz kristalları formasındadır və suda tam həll olunur.\nUltrasol K suda həll olunan gübrələrlə və hətta pestisidlərin böyük bir hissəsi ilə yarpaq qidalanması zamanı uygunlasa bilir.\nYüksek nitrat-azot tərkibi\nNitrar azot katinlərin udulmasını sürətləndirir. (K,Ca MG) Nitrat azot bitkinin boy artımı üçün effektli azot mənbəyidir\nUltrasol K torpaqda sulfat və xloridlərin miqdarınnın çoxalmasına səbəb olmadan bitkinin kalium ehtiyyacını ödəyə bilər\nBütün qidalanma sistemlərində qəbul\nAşağı səviyylədə olan N/K nisbəti sayəsində Ultrasol K bitkinin bütün böyümə mərhələlərində istifadə edilə bilərş\nKalium nitrat bütün suvarma sistemlərində,bitkilərin qidalanması üçün əvəzolunmaz elementdir.Ultrasol K kalium mənbəyi kimi istifadə olunur və çox vaxt bitkini nitrat azota olan tələbatını da ödəyir.Bu yeganə Kalium mənbəyidir ki,kənd təsərrüfatında istifadə edərkən sulfat xlorid yığılması riski yaratmır.Ultrasol K duzlaşmış və qələvi torpaqlarda becərilən bitkilərin kaliuma olan tələbatının ödənilməsi üçün yeganə ideal vasitədir. İntensiv kənd təsərrufatı üçün nitrat azot optimal azot məbəyidir.Yüksək NO/NH nisbəti kifayət qədər Ca + Mg udulması gerçəkləşdirir və yüksək tempraturda köklərin degenerasiyasının qarşısını alır.Bundan əlavə azot buxarlanma zamanı itmir. Suvarma sistemləri üçün intensiv və həssas texnologiya vacibdir.Suvarma sistemlərində KNO əsas qida elementidir.\nYarpaqlara tətbiq zamanı Ultrasol K ideal vasitə hesab olunur.Çünki aşağı EC səviyyəsi osmatik təyziq olduğu üçün yarpaqlarda yanıqlar yaratmır,başqa qida maddələri və pestisdlərlə uyğunlaşır.Ətraf mühitin kritik və xoş olmayan şəraitində də bitkinin kalium və azot ehtiyaclarını təmin edir.\nKalium(KO) 46% min\nAzot(N 100% nitrat) 13,7 % min\nXlorid(Cl) 0,2% maks\nHəll olunmayan çirklilik 0,05% maks\nBulanıqlıq 20 NTU maks\nHəll olunma (q/l 20C 316\npH(1% məhlul) 8-9\nEC(1q/l 25 c ms/sm 1,3


Bakıda doğum zamanı ana və uşağın ölüm SƏBƏBİ BİLİNDİ - DƏHŞƏTDİR (YENİLƏNDİ)\n9 Avqust 2017 13:04\nBakıda baş vermiş ana və uşaq ölümünün ilkin səbəbləri məlum olub.\nPublika.az xəbər verir ki, Apa-nın əldə etdiyi məlumata görə, Bakı şəhər sakini, 1986-cı il təvəllüdlü Zeynəb Sabir qızı Əligülovanın uşağı onun bətnində bir həftə əvvəl ölüb.\nZ.Əligülovanın hamiləlikdən gec xəbər tutduğu, bundan sonra uşağı düşürmək və hamiləliyi dayandırmaq üçün hansısa kimyəvi maddə qəbul etdiyi ehtimal edilir. Ana kimyəvi maddə qəbul etdikdən sonra uşaq ana bətnində ölüb. Bundan xəbərsiz olan ana bir həftə ərzində ölü dölü bətnində daşıyıb. Bir həftə sonra Z. Əligülova ağır vəziyyətdə xəstəxanaya yerləşdirilib. Həkimlərin səyinə baxmayaraq, ananın həyatını xilas etmək mümkün olmayıb. Belə ki, ananın qəbul etdiyi zəhərli maddələr onun bədəninə sovrulub. Ölümə də bu səbəb olub.\nAna öldükdən sonra döl çürümüş vəziyyətdə onun bətnindən çıxarılıb.\nFaktla bağlı araşdırma aparılır. Ana və uşaq ölümünün dəqiq səbəbi isə məhkəmə - kimyəvi ekspertizasının rəyindən sonra bilinəcək.\nSəhiyyə Nazirliyi 3 saylı şəhər Klinik Xəstəxanasında baş verən ana və uşaq ölümünə aydınlıq gətirib.\nNazirliyin mətbuat xidmətindən Publika.az-a verilən məlumata görə, Bakı şəhər sakini, 1986-cı il təvəllüdlü Zeynəb Sabir qızı Əligülova körpəsilə birgə doğuş zamanı dünyasını dəyişməyib: “Ölümü necə baş verməsi və səbəbləri barədə Səhiyyə Nazirliyi Doğuşayardım Komissiyası tərəfindən araşdırma aparılandan sonra bəlli olacaq”.\nSəhiyyə Nazirliyi Doğuşayardım Komissiyasının sədri Sevinc Məmmədova Publika.az-a açıqlamasında hadisənin gecə baş verdiyini və hələ ki ölümlə bağlı məlumatların Komissiyaya təqdim edilmədiyini dedi.\nPublika.az-ın APA-ya istinadən verdiyi məlumata görə, hadisə 3 saylı şəhər Klinik Xəstəxanasının doğum şöbəsində qeydə alınıb. Bakı şəhər sakini, 1986-cı il təvəllüdlü Zeynəb Sabir qızı Əligülova körpəsi ilə birgə doğuş zamanı dünyasını dəyişib.\n1 Avqust 11:19


Burcler.biz » Fala Baxmaq » Əl üzrə necə taleyi bilmək\nGreat_Gloria 24-03-2017, 18:10 3 115 Fala Baxmaq\nXiromantiya əl üzrə (görə) taleyin təyiniylə məşğul olur - qədim elm və unikal biliklərin və bacarıqların ustasından incə, tələb edən. Xiromantiya astrologiyayla sıx bağlıdır (bağlanmışdır), çünki insan mövcudluğu ağlasığmaz (imkansız) kosmik güclərlə qarşılıqlı təsirsiz, Kainatın gücləri.\nƏl üzrə (görə) taleyin təyini – bu ovucların kompleks qiymətidir (qiymətləndirilməsidir). Burada hamı (hər şey) əhəmiyyətlidir: dərinin rəngindən (gülündən) xətlərdə xırda nöqtələrə və xətlərə qədər, əlin qabarıqlığından və barmaqların falanqalarının uzunluğundan və s. Amma, çox güman ki, əsas qaçılmaz dəyişikliklərin təyini vaxtı ən düz münasibət (əlaqə) taleyin xətti müəyyən etməyə icazə verir. Sol ovucda keçmiş təcrübə və imkanlar əks olunur. Sağda (haqlıda) - indiki (əsl) və gələcək.\nTaleyin xətti təxminən ovucu mərkəz üzrə keçən şaquli xətti təşkil edir. O barmaqlara yönələrək biləyin istənilən nöqtəsində öz başlanğıcını götürə bilər. Ən çox (əksər hallarda) o ovucun əsasının mərkəzində başlanır və orta barmağa aparır, Saturnun barmağına.\nBu xəttin əlində olma bildirir ki, insan yaşayacaq və konkret hədəfin nailiyyəti və öz xəyalının təcəssüm etməsi üçün işləyəcək. Bu xətt həmçinin cəhdləri və insanın imkanlarını əks etdirir.\nTaleyin xəttinin uzunluğu hər hansı çəkisi olan nailiyyətlərə göstəriş deyil, amma o uğurun və uğurun girovu var. Onunla bölünmüş insanlar ən yüksək güclərin müdafiəsinin altındadırlar. Onlara o xoşagəlməz hadisələrdən qaçmağa müvəffəq olur, hansılarla ki, onlar mübarizə aparmağa məcbur edilmişdir, kimdə o yoxdur. Maraqlıdır ki, demək olar ki həmişə taleyin xəttinin sahiblərinə düzgün qərarı (həlli) qəbul etməyə, vaxtında seçimi etməyə və ya düzgün hərəkəti etməyə müvəffəq olur. Deyəsən, guya onlar ən yüksək güclərin köməklərini eşidirlər ki, necə və harada etmək lazımdır, müvəffəqiyyət qazanmaq üçün.\nİnsanların taleyinin xəttinin yoxluğunda maraqlı həyat yaşaya bilər, amma öz xəyalını həyata keçirmək və ya konkret fəaliyyət sahəsində müvəffəqiyyətə nail olmaq arzularını sınamayacaq (hiss etməyəcək). O bir tərəfə onda axınla daşınan sükansız gəmiylə müqayisə etmək olar o başqaya. Nadir hallarda taleyin xəttini cinayətkarların əllərində görmək olar, əyyaşlar, narkomanlar, sosial atılmışlar və s.\nOvucda o yerə diqqəti yönəltmək əhəmiyyətlidir, haradan taleyin xətti yaranır. Əgər böyük barmağın bu sahəsi və ya bilavasitə həyatın xətti, onda insanın taleyinə güclü təsir onun ailəsi göstərir. Alınmış tərbiyə, dünyagörüşü onun taleyini və onun qərarlarını (həllərini) müəyyən edir.\nƏgər taleyin xətti daha yaxın ovucun ortasına başlanırsa, onda bu şəxsiyyətin müstəqilliyini göstərir. Belə insan, ən erkən yaşdan müstəqil qərarlar qəbul edir, şəxsi müstəqilliyi qiymətləndirir, həmişə hamıya (hər şeyə) özünə görə etməyə üstünlük verir. O kənardan hər hansı kontrol və məhdudiyyətlər başqa insanlara dözmür. Həmçinin ona göstərişi baş verə bilər ki, onda ailə yoxdur, və ya qohumlar bir-birindən uzaqdır.\nO hadisədə, nə vaxt ki, taleyin xəttinin başlanğıcı yerləşir, ovucun qabırğasına yaxınlaşaraq, müstəqillik insan üçün daha (daha çox) ciddi qiyməti (mənanı) əldə edir. Belə şəxsiyyət özünü cəmiyyətin inkişafıyla bağlı peşəyə və ya fəaliyyətə həsr edəcək.\nTaleyin xətti diaqonal adlanır, əgər o "mənbə" biləkdədirsə. O haqda nəticə çıxartmaq olar ki, insan artıq doğuluş anından aydın qoyulmuş hədəfə malikdir. O bilir, nə qədər o məşğul olacaq, ona aydın istiqamətdir və öz hədəfinin nailiyyətinin üsulları məlumdur (məşhurdur).\nTaleyin təyini üçün onun uzunluğunu nəzərə almaq əhəmiyyətlidir, formanı, fiqurların mövcudluğu. Onun sonunun xülasələri, başqa xətlərlə kəsişmə ovucda insanın formalaşması haqqında şahidlik edir, peşənin dəyişməsinə, hislərin və cəhdlərin hörməsinə (keçirməsinə). Bütün bunlar fərdi və çox diqqətli yanaşmanı tələb edir.


Xüsusi müxbir: Telman Əliyev | "Fədai" qəzeti\nAVMVİB Şirvan şəhər şöbəsinin sədri Babək Ədilov, Mətbuat Günü münasibətiylə jurnalistləri, xüsusən də Fedai.az və Veteran.az saytının könüllülərini təbrik edərək, Azərbaycan jurnalistikasında tanınmış Telman Əliyevi rəhmətlə anıb. Ailəlikcə yaxın olduğu və ömrünü bu sənətə həsr etmiş Telman Əliyev jurnalist kimi örnək bir ömür yaşayıb.\nAVMVİB Şirvan şəhər şöbəsinin sədri Babək Ədilovun təqdim etdiyi bir fotonu və mərhum jurnalistin işlədiyi «Kommunist», indiki «Xalq» qəzetində ona həsr olunmuş 2009-cu ildə dərc olunan «Xüsusu müxbir» məqaləsini təqdim edirik:\nAzərbaycan mətbuatında öz imzası və şəxsiyyəti ilə seçilən peşəkar jurnalistlərdən biri olan Telman Əliyevin 70 yaşı tamam olur. Elə bəri başdan deyək ki, Telman müəllimi jurnalistikada bəxti gətirən çox az həmkarlarımızdan hesab etmək olar. O hələ tələbə ikən anadilli mətbuatımızın şəriksiz lideri olan və bu il 90 illik yubileyi qeyd edilən “Xalq qəzeti” (o vaxt “Kommunist” adlanırdı) ilə əməkdaşlığa başlamışdır. İstedadı və işgüzarlığı ilə redaksiya rəhbərliyinin etimadını qazanmış, bunun nəticəsi kimi universiteti bitirdikdən sonra burada işə götürülmüşdür. O vaxtdan 45 il keçir. Deməli, 90 yaşlı “Xalq qəzeti” keçdiyi şərəfli yolun tən yarısını Telman Əliyevlə birgə qət etmişdir.\nHətta öz imzaları ilə kifayət qədər tanınmış, təcrübəli jurnalistlər üçün də əlçatmaz qalan belə mötəbər kollektivə asanlıqla düşməsinin təfərrüatını açıqlamasını xahiş etdikdə Telman müəllim özünə xas təvazökarlıqla bildirdi:\n— Sadəcə, bəxtim gətirdi. Hər şey bir təsadüfdən oldu. “Kommunist” qəzetinin şöbə müdiri, redaksiya heyətinin üzvü, rəhmətlik Nəriman Zeynalov o vaxtlar universitetdə jurnalistikadan dərs deyirdi. Onun qeyri-adi pedaqoji metodu vardı, praktik məşğələlərə daha çox yer ayırırdı. Nəriman müəllim bir dəfə dərs zamanı bizə dedi:\n— Kitab-dəftəri qoyun bir kənara, partanın üstündə bir qoşa vərəq və bir də qələm qalsın. Tam sərbəstsiniz, kim hansı mövzunu istəyir, seçib yaza bilər. Bir saat vaxtınız var. İmzanızı yazmayın, sadəcə, bir işarə qoyun ki, sonra öz yazınızı tanıya biləsiniz. Bu, sizin təxəyyülünüzə, qabiliyyətinizə bir baxış olacaq. Haydı, başlayın…\nSözün doğrusu, nədən başlayacağımı, hansı mövzunu yazacağımı kəsdirə bilmirdim. Arabir gözucu yaxınlıqda əyləşənlərə baxırdım. Hamı vur-çatlasın döşəyirdi, bir çoxu hətta ikinci vərəqə keçmişdi. Müəllim cərgələrin arası ilə gəzərək kimin necə yazmasına nəzarət edirdi. Mənim yanımdan keçəndə qarşımdakı boş vərəqə baxıb gülümsündü, amma bir söz demədi. Mən isə auditoriyanın pəncərəsindən küçəyə boylanır, hansı mövzudan başlamağı götür-qoy edirdim. Səhər tezdən başlanan payız çiskini getdikcə güclənirdi. Küçədən təkəm-seyrək gedib-gələnlər islanmamaq üçün tələsirdilər. Bayaqdan ağacın çətiri altında yağışdan daldalanan qız tez-tez saatına baxırdı. Bu vaxt bir oğlan qaçaraq ona yanaşdı və əlindəki çiçək dəstəsini qıza uzatdı. Qız əsəbi şəkildə nəsə deyib oradan uzaqlaşdı. Oğlan isə inamsız addımlarla yavaş-yavaş onun dalınca getməyə başladı…\nGördüyüm bu mənzərə məni elə tutdu ki, istər-istəməz özümü həmin gəncin yerində hiss etdim. Və bir də gördüm ki, bu hisslər vərəq üzərində sətirlərə çevrilir:\n“Çiçək tapa bilmədim,\nBağışla, sevgilim, məni bağışla,\nSəni qoydum yağışda,\nHəyatımda birinci dəfə idi ki, fikirlərimi nəzmə çəkirdim. Özüm də yaxşı bilirdim ki, bədii cəhətdən qüsurludur, qafiyələr yerində deyil. Amma, heç nəyi yazmamaqdansa, duyğumu təqdim etməyi qərara aldım…\nNövbəti dərsi Nəriman müəllim həmin yazıların təhlilinə həsr etdi. Üstdəki vərəqi götürüb oxumağa başladı. Mənim yazım idi. Soruşdu ki, müəllifi kimdi? Utana-utana ayağa qalxdım. Fikirləşdim ki, yəqin, məni biabır edəcək. O isə:\n— Xoşum gəldi, əsl mənzərə yaratmısan, — dedi…\nHəmin hadisədən sonra Nəriman müəllim Telman Əliyevi “Kommunist” qəzeti ilə əməkdaşlığa dəvət edir. Dərsdən sonra o, redaksiyaya gedir və şöbələrin işinə kömək edir, bəzən də tapşırıqlar alıb, materiallar hazırlayır. Bir dəfə nahar fasiləsi zamanı daxili telefon səslənir. Şöbədə heç kəs olmadığı üçün Telman dəstəyi götürür. Zəng edən redaktor İsrafil Nəzərov olur. Tapşırır ki, şöbənin əməkdaşları nahardan qayıdan kimi, yanıma gəlsinlər. Sonra isə əlavə edir ki, sən də gələrsən.\nNahardan sonra redaktor onlara bildirir ki, SSRİ-nin ikinci kosmonavtı German Titov kosmosa uçmuşdur. Göstəriş var ki, əmək kollektivləri bununla əlaqədar mərasimlər keçirsinlər və mətbuat da onu geniş işıqlandırsın. Sabaha xüsusi nömrə buraxırıq. Hərəniz bir təşkilata, müəssisəyə gedin, materiallar axşamadək hazır olmalıdır…\nKalinin adına Bakı cihazqayırma zavodundan reportaj hazırlamaq Telman Əliyevə həvalə olunur. Bilavasitə redaktordan ilk dəfə belə məsul tapşırıq almaq tələbə-jurnalisti fərəhləndirsə də, məsuliyyətin ağırlığını yaxşı dərk edir. Adətən, belə tapşırıqlar ştatdankənar müxbirlərə həvalə olunmurdu. Deməli, redaktor ona inanır. Görəsən, bu inamı doğrulda biləcəkmi? Bu narahatlıqla o, müəssisədə keçirilən tədbirdə iştirak edir və reportaj hazırlayaraq hamıdan tez redaktora təqdim edir. Ertəsi günü həmin reportajı “Kommunist” qəzetinin səhifəsində görəndə gözlərinə inanmır. Sevincdən uçmağa qanadı olmur. Beləcə, gənc jurnalistin respublikanın baş qəzetində işə götürülməsi üçün gözəl şans yaranır. Telman Əliyev 1964-cü il avqustun 1-dən etibarən “Kommunist” qəzeti redaksiyasında 90 manatlıq maaşla ədəbi işçi vəzifəsinə qəbul edilir.\nYeddi ilədək şöbədə işlədikdən sonra o, qəzetin Mil — Muğan zonası üzrə xüsusi müxbiri təyin olunur. On dörd il həmin bölgədə işləyir, sonra Naxçıvan Muxtar Respubilkasına, daha sonra ardıcıl olaraq Lənkəran — Astara, Şirvan, Şəki — Zaqatala və Quba — Xaçmaz bölgələrinə xüsusi müxbir göndərilir. Bütövlükdə, respubilkanın əksər bölgələrində 30 ildən çox xüsusi müxbir işləyən Telman Əliyev artıq şəkkizinci ildir ki, redaksiyanın sosial problemlər şöbəsinin əməkdaşı vəzifəsində çalışır. Bununla belə, hamı onu redaksiyanın xüsusi müxbiri kimi tanıyır.\n“Xüsusi müxbir” vəzifəsindən söz düşmüşkən, keçən əsrin 70-ci illərində Azərbaycan Dövlət Universitetində müəllimimiz, professor Qulu Xəlilovdan eşitdiyimiz bir söhbəti xatırladım: Xalq yazıçısı Əli Vəliyevdən soruşurlarki, Əli müəllim, nə əcəb bir yaxşı vəzifəyə getmirsiz? Cavab verir ki, döşümə yatan iki yaxşı vəzifə var — biri Ali Sovetin sədridi ki, onu Süleyman (xalq şairi Süleyman Rüstəm — Q.P.) özəlləşdirib. O biri isə “Kommunist”in xüsusi müxbiridir ki, o da mənlik deyil. Əvvəla, yaş o yaş deyil, digər tərəfdən isə yeddi ildən çox — 42-nin mayından 49-un oktyabrınadək həmin qəzetin redaktoru olmuşam, məni düzgün başa düşməzlər.\nƏli müəllimin sözünə diqqət yetirək: Görkəmli yazıçı hər hansı bir qəzetin (o vaxtlar yerlərdə “Bakinski raboçi”nin, “Sovet kəndi”nin, mərkəzi qəzetlərin də xüsusi müxbirləri vardı), yaxud teleradionun xüsusi müxbiri yox, məhz “Kommunist” qəzetinin xüsusi müxbiri vəzifəsini vurğulayıb.\nDoğrudan da, bu qəzetin xüsusi müxbirləri böyük nüfuz sahibi idilər. Hər jurnalisti xüsusi müxbir göndərməzdilər, yüz ölçüb — bir biçərdilər. “Kommunist”in xüsusi müxbiri vəzifəsinə təyinat üçün Azərbaycan KP MK-nın bürosunun razılığı olmalı idi. Hər xüsusi müxbir bir zonaya — təqribən 7-8 rayona təhkim olunurdu. O, gecə-gündüz çalışır, rahatlıq nə olduğunu bilmir, qəzetə operativ və obyektiv materiallar hazırlayıb təqdim edirdi. Daim insanların arasında olur, onların dərd-sərini, arzu və təkliflərini öyrənir, vaxtaşırı qəzetdə problem materiallarla çıxış edirdi.\nLakin insanlar müxtəlif xarakterli olduğu üçün hərə öz vəzifəsini bir cür icra edirdi. Elə xüsusi müxbirlər vardı ki, təhkim olunduqları bölgədə xof və qorxu yaratmaq hesabına işlərini qururdular. Elələri vardı ki, hər şeyə biganə yanaşır, yalnız öz mənafeyini düşünürdülər. Belələri gec-tez tanınır, geri çağrılırdı. Elələri də vardı ki, haqqı, ədaləti həmişə gözləyir, obyektiv mövqedən çıxış edirdilər. Belələri həm bölgələrdə, həm də işlədikləri kollektivdə hörmət-izzət sahibi olurdular. Telman müəllim sonuncu kateqoriyadan olan müxbirlərdən idi:\n— Başqa cür işləməyə mənim mənəvi haqqım da yox idi. Əvvəla, mən çox mötəbər bir kollektivi təmsil edirdim və bununla həmişə fəxr etmişəm. Ümumiyyətlə, bütün fəaliyyətim boyu qəzetimizin adına zərrə qədər də ləkə gətirəcək hərəkətə yol verməmişəm. Digər tərəfdən, mənim xüsusi müxbirlik fəaliyyətimin çox hissəsi ümummilli liderimiz Heydər Əliyevin Azərbaycana rəhbərliyi dövrünə təsadüf etmişdir. Keçən əsrin 70-80-ci illəri respublikada, sözün həqiqi mənasında, güclü inkişaf, quruculuq, mənəvi-psixoloji sağlamlaşma dövrü idi.\nO vaxt mən Mil — Muğan zonasında işləyirdim. Heydər Əliyevin regionlara ənənə şəklini almış səfərləri, orada keçirdiyi istehsalat müşavirələri, yerli əhali ilə görüşləri böyük canlanma və təbəddülat yaradırdı. Mil — Muğan zonası onun ən çox səfər etdiyi bölgələrdən idi. Ulu öndər həmin illərdə təkcə Sabirabad rayonunda 15 dəfə olmuşdu. Onların hamısında iştirak etmək şərəfi mənə də nəsib olub. Heydər Əliyevlə ilk dəfə görüşəndə məni “Kommunist”in xüsusi müxbiri kimi təqdim etmişdilər. Növbəti dəfə ümummilli lider mənimlə köhnə tanış kimi görüşüb, işlərimin necə getməsi ilə maraqlandı. Həmin görüşlərdən birini əks etdirən fotoşəkli indi əziz xatirə kimi saxlayıram…\nTelman müəllim təmiz əqidəli, prinsipial və cəsarətli jurnalistdir. Keçən əsrin 90-cı illərinin əvvəllərində, respublikamızda baş alıb gedən anarxiya, xaos dövründə qəzetimizin Lənkəran — Astara zonası üzrə xüsusi müxbiri Rəşid Rüstəmov qətlə yetirildi. Azərbaycanda böyük əks-səda doğurmuş cinayət hadisəsinin üstünün açılması yubadılırdı. O vaxt “Xalq qəzeti”nin baş redaktoru işləyən mərhum Tofiq Rüstəmov Telman müəllimi yanına çağırıb dedi:\n— Məndə olan məlumata görə, Lənkəran Şəhər Partiya Komitəsinin birinci katibi sənin tələbə yoldaşın, prokuror Çapay Qəhrəmanov, hakim Həbib Əliyev sənin dostlarındır. Məsləhətdir ki, səni göndərək cənub zonasına, cinayətin açılmasına, qatilin tapılmasına çalışasan. Telman Əliyev razılıq verdi. O, peşəkarlığından, dostluq əlaqələrindən istifadə edərək qatilin tapılmasına nail oldu. Lakin Lənkərandan yazdığı tənqidi materiallardan sonra onun özü də hədə-qorxuya hədəf oldu. Kabinetinə zəng edib ona dedilər ki, nə qədər gec deyil Lənkərandan çıxıb getməyin məsləhətdir. Əks-halda səni də həmkarın Rəşid Rümtəmovun aqibəti gözləyir. Telman müəllimin isə cavabı belə oldu: Mən bura işləməyə gəlmişəm, heç hara getmək fikrim yoxdur.\nBundan sonra onun Lənkərandakı evinə iki dəfə basqın edildi. Jurnalist peşəkaprlığı burada da onun dadına çatdı. Zəng edən şəxsin səsini yadda saxlamışdı. Son vaxtlar tənqidi materiallar verdiyi müəssisə və təşkilat rəhbərlərinə zəng edib danışdı. Onlardan birinin səsi tanış gəldi. Bu barədə lazımi orqanlara məlumat verdi və həmin şəxs ifşa olundu.\nTelman Əliyev vətənpərvər jurnalistdir. Bunun təsdiqi olaraq qəzetimizin parlament müxbiri kimi onun 1990-cı ilin sentyabr-dekabr aylarında Moskvadan, SSRİ Ali Sovetinin sessiyasından göndərdiyi materiallardan, habelə Lənkəranda yaşayaraq Əlikram Hümbətovun separatizmini ifşa edən tənqidi yazılarından açıq-aydın görmək olar.\nTelman müəllim dostluqda sədaqətli, haqq-sayı, duz-çörəyi itirməyən, mənəviyyat sahibi, nümunəvi ailə başçısıdır. “Xalq qəzeti”nin kollektivi öz ağsaqqal həmkarını 70 illik yubileyi münasibətilə təbrik edir, ona neçə belə ömür zirvələrini fəth etməyi arzulayır.\nXalq qəzeti.- 2009.- 30 sentyabr.- S. 6.\nBəzi erməni əsillilər bir mənalı olaraq 5-ci kolona xidmət edirlər


Ermənistana dəstək olan Anastasiya Tatulovanın Bakıdakı kafesinin adını sökməyə başladılar!– » YeniSözçü qəzeti\n“Kafemizin bir işçisi hazırda ön cəbhədə döyüşür. Bu gün hər birimiz ordumuzun, xalqımızın yanındayıq”\n“Anderson Baku”nun Bakıdakı rəhbərliyi də qalmaqala dərhal reaksiya verərək, bu şəbəkə ilə əməkdaşlığı tamamilə dayandırdığını və bu brenddən tamamilə imtina etdiklərini açıqladı.\n“Yeni Müsavat”ın əməkdaşı olaraq adı çəkilən kafedə olub, mövcud vəziyyəti yerindəcə araşdırmağa çalışdıq. Kafenin yaxınlığına çatar-çatmaz artıq onun adının sökülməsi ilə bağlı işlər aparıldığının şahidi olduq.\nHulusi Akardan Ermənistana xəbərdarlıq:"Azərbaycana hücum edənlər başlarından böyük işə girişiblər"\nFederasiya Şurası Rusiya\nPUTİN AMERİKANI SUDA BOĞA BİLƏCƏK - Dünyanın ən böyük atom sualtı qayığı suya düşdü


“Çox böyük aktyorumuzu işdən qovdular, meyidi 3 gün sonra tapıldı” – Teatr direktoru\n“Tamaşa getdiyi yerdə işıqlar sönür”\n"MƏNİ GÖRMÜRLƏRSƏ, DEMƏLİ, MƏN YOX SƏVİYYƏSİNDƏYƏM"\n"NӘ İSӘ, SİZ SORUŞURSUNUZ, MӘN DӘ DEYİRӘM..."\nBakı Uşaq Teatrının direktoru İntiqam Soltanın AzNews.az-a müsahibəsi:\n- Teatr mövsümün ikinci yarısındayıq. Bakı Uşaq Teatrının yaradıcılıq planında nələr var?\n- Biz "Meydan Tamaşaları Festivalı" keçirmək istəyirik. Necə vaxtdır ki, deyirəm, amma həyata keçirə bilmirəm. Bunu Azərbaycanda ilk dəfə olaraq mən edəcəm. Layihə sentyabra saxlanılıb. Küçələrdə tamaşa oynamaq bir az çətindi. İnanıram ki, bu cür festivallar Azərbaycan tamaşaçısına çox şey verә bilәr. Çünki bizim tamaşaçılarımız daha çox meydan tamaşalarına meyllidir. Çәtinliklәrә baxmayaraq, işlərimiz gedir. Bu saat teatrda iki diplom tamaşası hazırlanır. Biri "Göyçək Fatma", digәri isə "Tıx-tıx xanım"dır. Bundan sonra isә Cəlil Məmmədquluzadəyә, Mirzə Ələkbər Sabir yaradıcılığına müraciət etmәk niyyәtindәyәm. Tәəssüflә deyә bilәrәm ki, Mirzə Ələkbər Sabir yaradıcılığına teatrlarımız yetәrincә müraciәt etməyib. Halbuki, onun hər bir satirası böyük bir tamaşaya bərabərdir. Son işlәrimizdәn biri insan alveri ilə bağlı olan tamaşamızdır. "Günahsız günahkarlar" adlanan və böyüklәr üçün nәzәrdә tutulan bu tamaşanın sifarişçisi Gәnclәr vә İdman Nazirliyidir. Yaxın vaxtlarda bu tamaşanın nümayişinə başlamaq istəyirik. Bundan başqa soyqırımla bağlı tamaşamız da var. Bu, soyqırımla əlaqəli yeganə tamaşadır. İstəyirik ki, bu tamaşanın təbliğatını genişləndirək. Sözü gedәn "Qucaqla mәni" tamaşasıdır ki, bu, Cəfər Cabbarlının "Əhməd və Qumru" hekayәsinin motivlәri əsasında Arzu Soltan tәrәfindәn qәlәmә alınıb.\n-\tRəhbərlik etdiyiniz teatrın bəxtinə didərgin həyatı yaşamaq nəsib olub. Yaranan gündən o qapıdan bu qapıya, bu qapıdan da o qapıya...\n-\tTeatrın vahid məkanı olmayıb. Qismәtimizә "Təkər üstündə teatr" yaratmaq nәsib olub. Bu, çox çətin və əziyyətlidir. Lakin bütün bu çәtinliyә baxmayaraq, çalışırıq ki, işlәrimiz tempdәn düşmәsin. Mәsәlən, son iki aydakı gördüyümüz işlәrә nәzәr salsaq, aşağıdakı mәnzәrәnin şahidi olarsınız. Biz fevral-mart aylarında 20 gün (hәr gün bir rayonda) qastrol səfərində olduq. Sonuncu rayon Lerik idi. 7 martda Lerikdən gələn kimi iki gündən sonra "Bir teatr, bir festival" layihəsi çәrçivәsində festival keçirdik. Bundan iki gün keçmişdi ki, "İkinci Beynәlxalq Novruz festivalına" qatıldıq. İçərişəhərdə keçirilən festivalda aparıcı qüvvələrin biri biz olduq. Bunun ardınca isə Beynəlxalq Teatr günü ilə bağlı mən Türkiyəyə yollandım. Qaldı ki, qapılarda, küçәlәrdә qalmağımıza, mәn bu sualınıza belә cavab verәrdim. Başın üstə yağış yağmayanda, ayağın palçığa batmayanda adam vətənini tanımır. Adam bilmir ki, yağışdan qorunmaq üçün mən necə tamaşa qurmalıyam? Çöldə olmasan, küləyin haradan əsdiyini bilə bilməzsən. Küləyin xəzri, yaxud gilavar olduğunu biləndə mən tamaşaçıya daha yaxın oluram. Bəlkə də mən daha çox lirikaya varıram, amma neynəyim, günümüzün reallığıdır vә mәn optimist olmağa çalışıram.\n-\tHazırda Bakıda "Əli və Nino" filmi çəkilir. Amma təəssüfedici məqam isə budur ki, "Əli və Nino" filminin yaradıcı heyətinin 90 faizi kənardan gətirilib.\n-\tBəs, Mədəniyyət və İncəsənət Universitetini bitirəndən sonra teatr, aktyor sözünün mənasını bilməyəndə bilmirdikmi axırı belə olacaq? Görürsünüz ki, ağrılıdır. Bu, tamaşaçını ağrıdırsa, mən sәnәt adamı özümü təhqir olunmuş hesab edirəm. Niyə aktyor heyəti kənardan gətirilməlidir? Çünki özümüz onun öhdəsindən gələ bilmirik. Əgər öhdəsindən gələ bilsəydik, tәşkilatçılar meydanı әcnәbi sәnәtçilәrә verməzdi. Heç kəs qazancını kənara verməz. "Əli və Nino" özümüzünkülәr tәrәfindәn dә çəkilib. Hanı? Əgər o film yararlı olsaydı, üzə çıxarardlar? Təkrar çəkməzdilər. Bunun obyektiv və subyektiv səbəbləri var. Amma fakt faktlığında qalır. Əgər məni görmürlərsə, deməli, mən yox səviyyəsindəyəm.\n-\tDövlət sənət adamlarına bu qədər diqqət edir, ev, Prezident təqaüdü, mükafat verir. Amma bu boyda diqqətin qarşılığında onlardan lazımı sənəti ala bilmir?\n-\tNəinki pul, nəinki ev, çox şey alanlar var. Amma bizim, yәni Uşaq Teatrının aktyorlarının heç birinin fəxri ada namizədliyi də yoxdur. Əslində, mən fəxri adın heç də tərəfdarı deyiləm. Ona görə yox ki, mənim adım yoxdur. Sevənlərim mənə bəhs edir. Gәlin, bu mәsәlәyә bir az başqa rakursdan baxaq. Aktyoru aktyor edən onun ətrafındakı aktyorlar vә digәr iş yoldaşlarıdır. Baxın, aktyor tamaşada görünür. Kimin hesabına?! Aktyoru tamaşaçıya tәqdim edən kimdir. Rejissordur, işıqçı, rəssam bəstəkar, dekarator, süpürgəçi vә s... Bir nəfərə fəxri ad veriləndə süpürgəçi düşünür ki, mən dünən sənin ayağının altını təmizləməsəydim, sən bu qədər gözəl görünə bilməzdin". Dərzi deyir ki, "Mən sənin paltarını bu cür gözəl tikməsəydim, sən səhnədə bu cür gözəl görünə bilməzdin". Rejissor deyir ki, "Mən səni quruluş zamanı əks istiqamətdə yönәltsəydim, sən bu qədər gözəl görünə bilməzdin". Aktyor deyir ki, "Mən sənin tərəf müqabilin olub sən "Hökmdar"ı oynayanda mən sənin qarşında baş əyməsəydim, səni "Hökmdar" kimi tamaşaçıya təqdim etməsəydim, sәn sәhnәdә görünə bilməzdin". Deməli, bir nəfərin fəxri ad almağı ilə teatrda neçə nəfər yaralanır. Neçə nəfər arasında soyuqluq yaranır, aktyorlar, texniki işçilər pərən-pərən düşür. Sadəcə belә deyәk, əgər "Məlikməmməd"in atası "Məlikməmməd"ə etdiyi münasibəti qardaşları "Məlikcümşüd"ә, "Mәlikәhmәd"ә etmiş olsaydı, onlar heç də "Məlikməmməd"dən geri qalmazdılar. Mən bunları teatr rәhbәri kimi yox, birbaşa aktyor kimi deyirəm. Bizim bir gәnc aktyor var. Mən onu düzgün yola çəkmək üçün yükünü ağırlaşdırdım. Yəni, səhnədə məsuliyyətini artırdım. Mədəniyyət və İncəsənət Universitetinin 4 ildə ona verə bilmədiyini mən bir ayın içində verdim. Zaldan çıxan "filankəs nə gözəl oynadı" deyirdi. Bu adamı mәsuliyyәt vә tamaşaçı dəyişdi. Әslindә isә bu mənim o, aktyora diqqətimin nәticәsi idi. Yükü ağırlaşmasaydı, o, görünməyəcəkdi. Bir dә mәsuliyyәt mәsәlәsi dә var axı. Kim ki, bunu hiss edir, yaxşılığa doğru tamam dəyişir, irәlilәyir. Biz yaxın günlərdə bir aktyoru itirdik. Oqtay Quliyev... Oqtay Quliyevin meyiti ölümündən bir neçə gün sonra evində tapıldı.\n-\tHeç kimi yox idi?\n-\tBu adam 54 yaşında dünyasını dəyişdi. Bakı Uşaq Teatrında işləyəndə mən onu öz hesabıma müalicə etdirdim. Daha doğrusu, bu məsələdə mənə həkim dostlarım kömək elədi. Heç bir xərc çəkmədən Oqtay müəllim müalicə olundu. Bir il 4 ay bu adam dilinə içki vurmadı. Sonra yenә başladı. İçkili halda səhnəyə çıxdığına görə dedim ki, Oqtay mən səninlə işləyə bilmərəm. Heç bir teatr onu qapıdan içəri buraxmadı. Bizim imkanımız və şəraitimiz yoxdur. Bircә otağımız var, aktyor içkili gələndə digərlərinə də pis təsir edir. Düşünürәm ki, aktyor səhnəyә içkili çıxırsa, bu adamla işlәmәk mümkün deyil. Elә bu xasiyyәtinә görә Oqtayı bütün teatrlar qapıdan qaytarırdılar. Amma Azərbaycan teatrlarında, inanın ki, Oqtay bərabərliyində aktyor yox idi. Yaradıcılığının çiçəklənә bilәn bir dövründə biz onu itirdik. Niyə, çünki onun bir zəif cəhəti vardı-içirdi. Amma biz onu müalicə etdirə bilərdik. Uşaq teatrında 50-dən çox tamaşa oynadı, festivallara getdi . İnanın ki, ömrünün sonunda gəldi yanıma, utandı ki, desin "Məni qovublar teatrdan".\n-\tHansı teatrdan?\n-\tTeatrların birindən onu qovdular. Ad çəkməyək. Dedi ki, "İncidim, heç yuxarı qalxmadım, qapının ağzında ərizə yazıb çıxıdım". Әslindә isә qapının ağzındaca ərizəsini alıb əmək kitabçasını özünə vermişdilər. Bir dərdini soruşan olmamışdı ki, sən niyə içirsən? Gəldi yanıma dedi ki, "Gəlmişəm, mənə iş ver". Dedim ki, Oqtay içəcəksənsə, biz işləyə bilməyəcəyik. Dedi "Yox, içməyəcəm". Dedim ki, biz gedirik qastrola, gələndə danışarıq. Gəlmədi, eşitdim ki, dünyasını dәyişib. Sən demə elə həmin günü ölüb. Mәnim yanıma gәldiyi gün. Qapını sındırıb içəri giriblər, görüblər ki, ölüb. Şəraitsizlik, imkansızlıq, diqqətsizlik böyük sənətkarları bu yola aparıb çıxara bilər. Amma Azərbaycanın adından gözəl danışırdı. Bu adamın əmək fəaliyyəti səhnə fəhləliyindən başlamışdı.\n-\tBakı Uşaq Teatrı məktəblərə gedir?\n-\tHə, әlbәttә, bizim öz məkanımızda tamaşa oynamaq çox çətindi axı. Tamaşa oynaya bilərik, amma tamaşaçı orada dar çərçivədədir. Məkanımız mərkəzdən 25 km uzaqdır. Uzun sözün qısası, hər halda küləyin istiqamətini tutmağa cəhd edirik. Bu istiqamıtdә getsək, külək bizi toz-torpağa batırmayacaq. Heç olmasa, teatrı, mədəniyyəti qoruyub, saxlamaq lazımdır. Mən öz işimi görürəm. Yer vermәk məsələsi kimə aiddirsə, o da öz işini görməlidir. Tәbii ki, teatr mərkəzdə olmalıdır. İndi fəaliyyət göstərdiyimiz yer teatr üçün yararsızdır. Bir də baxırsan ki, tamaşa getdiyi yerdə işıqlar sönür. Nә edәk, deyәk ki, ay tamaşaçı gözləyin, işıqlar yansın, sonra? Nә isә, siz soruşursunuz, mәn dә deyirәm...


Akademik İngilis Dili Nədir? - Wordly\nAkademik İngilis Dili Nədir?\nBizim gələcəyimiz təhsillə bağlıdır, sivil ölkələrin inkişafında ən aparıcı rol oynayan bilikdir, elmi- texniki tərəqqidir və biz də təhsilimizi bu istiqamətdə qururuq. İnsanın şəxsiyyət kimi formalaşmasında, onun inkişafında təhsilin rolu danılmazdır. Buna görə də təhsilin səviyyəsinə, keyfiyyətinə uyğun olaraq cəmiyyət formalaşır. İngilis dilində kurs təhsilində öyrədilən iki növ İngilis dilindən biri olan Akademik İngilis dili ilə bağlı məlumatlar verəcəyik.\nAkademik İngilis dili, gündəlik İngilis dilindən cümlə quruluşu, söz istifadəsi və yazım kimi xüsusiyyətləri ilə fərqlənir. Ümumiyyətlə ali təhsili əhatə edən qurumlarda rast gəlinən akademik İngilis dili daha çox akademik biliklərin çatdırıldığı mühazirələrdə və elmi məqalələrdə istifadə olunur.\nAkademik karyera arzusunda olanlar, öz sahələrində ədəbiyyata yiyələnə bilmək üçün dünyanın hər yerindən akademik və alimlərin əsərlərini oxumalıdırlar. Sonra bu mənbələrdən istifadə edərək öz məqalələrini və tezislərini yazmaları gözlənilir. Burada bütün bu proseslərdə akademik İngilis dilindən istifadə olunur.\nAkademik İngilis dilinin gündəlik dildən ən böyük fərqi obyektiv və formal bir quruluşa sahib olmasıdır. Cümlələr ümumiyyətlə passiv quruluşla qurulur. Akademik dil gündəlik dildən daha formaldır.\n1 Akademik İngilis Dilini Necə Öyrənmək Olar?\n2 Akademik İngilis Dili Tərcümə Necə Edilir?\n3 Niyə Akademik İngilis Dilini Öyrənməlisiniz?\n3.1 Akademik İngilis Dili Öyrəndiyinizdə Çəkəcəyiniz 4 Çətinlik Nədir?\n3.1.1 Qarmaşıq Cümlə Quruluşu\n3.1.2 Bağlamaların Çoxluğu\n3.1.3 Qarmaşıq Lüğət\n3.1.4 Məntiqi Arqument Quruluşu\n3.2 Akademik İngilis Dili Üçün Praktika\n3.2.1 GetWordly App\n3.2.2 Esl Go Çalışmaları\n3.2.4 Universitet Proqramları\n3.3 Tələbələr Akademik İngilis Dili Səviyyəsini Necə İnkişaf Ettirməlidir?\n3.3.1 Akademik İngilis Dili Kurslarına Qatılın\n3.3.2 Dərsləri Yüklə və Təkrarla\n3.3.3 Akademik İngilis Dili Məqalələri Yaz\n3.4 Akademik İngilsi Dilinin 3 Xüsusiyyəti\n3.4.1 Rəsmi Nitqdən İstfadə Edilir\n3.4.2 Xüsusi Biçimləmə və Stil Qaydaları\n3.4.3 Arayış və Mənbə İstifadə Edilir\n3.5 Akademik Tərcümeyi Hal (CV)\n4 Akademik İngilis Dili Müraciət Formaları\n5 İngilis Dilində Esse Yazmaq\nAkademik İngilis Dilini Necə Öyrənmək Olar?\nAkademik İngilis dilini öyrənmək akademik sənədlər oxumaq və yazmaq ehtiyacı olanlar üçün böyük əhəmiyyətə malikdir. Bu məqalələri anlamaq üçün müəyyən sözlərdən və bəzi terminologiyalardan necə istifadə edəcəyinizi bilməlisiniz. Əks təqdirdə, ümumiyyətlə bilmədiyiniz bir dildə danışmaq kimi hiss edə bilərsiniz.\nAkademik İngilis dili öyrənərkən, vərdiş və qrammatika öyrənməklə yanaşı, dörd əsas məqam olan oxuma, dinləmə, yazma və danışma bacarıqlarına diqqət yetirilir. Akademik İngilis dili öyrənməyin əsas qaydaları aşağıdakı kimidir:\nBol akademik məqalə oxuyun\nQrammatika qaydalarını təkrarlayın\nYeni sözlər və qaydaları öyrənin\nBağlayıcıların istifadəsini öyrənin\nLazım olunduqda peşəkar dəstək alın\nQarmaşıq cümlə quruluşunu öyrənin\nBağlamaların çoxluğuna hakim olun\nQarmaşıq lüğəti öyrənin\nMəntiqi arqument quruluşunu yadda saxlayın\nAkademik İngilis Dili Tərcümə Necə Edilir?\nAkademik tərcümə, səhvləri qəbul etməyən tərcümə növüdür. Bu səbəbdən akademik tərcümələrinizi çox səliqəli və diqqətlə etmək lazımdır. Bunun üçün tərcümə kursu keçmək, məqalələrin necə tərcümə olunacağına dair ciddi bir araşdırma və təhsil sahibi olmaq lazımdır. Akademik tərcüməni akademiklər və tələbələr üçün yüksək səviyyəli elmi dildən istifadə olunan tərcümə adlandırmaq olar.\nAkademik tərcümə, çox sayda akademiya və universitet olan şəhərlərdə daha çox diqqət çəkir. Universitet tələbələri, mühazirəçilər və elmi işçilər kimi akademiya ictimaiyyətindən bir çox insan tədqiqatlarını, nəşrlərini və texniki məqalə tərcümələrini beynəlxalq jurnallarda dərc etmək istəyir. Ən çox ehtiyac duyulan məqalə tərcümə xidmətləri Fransız və Alman dillərində verilir.\nHal- hazırda İngilis dili tərcümədə ən çox akademik dil olduğu üçün İngilis dili tərcümə texnikaları akademik tərcümə əsasında öyrənilməlidir. Tərcümə edərkən etməli olduğunuz ilk şey sizə verilən mətni əvvəldən axıra oxumaqdır. Məkanı, insanları, hekayədə istifadə olunan vaxtı anlamalı və zehninizdə bir layihə yaratmalısınız. Sonra tərcüməni əvvəlcə abzaslara, sonra cümlələrə bölməklə tərcüməyə başlaya bilərsiniz.\nNiyə Akademik İngilis Dilini Öyrənməlisiniz?\nAkademik İngilis, əlbəttə ki, akademik karyera planlaşdıran hər kəs üçün mütləq bir bacarıqdır. Ancaq akademik İngilis dilinin əhatə dairəsi bununla məhdudlaşmır.\nAkademik İngilis dili yalnız yaxşı inşa yazmaqla kifayətlənmir. Tələbə olmayanların da İngilis dilinin bu sahəsini araşdırması üçün bir çox səbəb var. Akademik İngilis dilini öyrənmək üçün bəzi əsas səbəblər:\nİngilis dilində bir universitetdə oxumağı düşünürsənsə. Bu barədə düşünürsünüzsə, təhsilinizə çatmaq üçün lüğət, yazı bacarığı və qrammatika biliklərinə sahib olmaq son dərəcə vacib olacaqdır.\nBir akademik müəssisədə və ya bir təhsil müəssisəsində işləyirsiniz. Yəqin ki, fərqli akademik dairələrlə əlaqə saxlayırsınız, buna görə akademik İngilis dilində danışmağı və başa düşməyi bacarmalısınız.\nOxu qaynağını genişləndirmək istəyirsinizsə. İngilis dilində oxumağı sevirsinizsə, akademik İngilis dilini öyrənmək sizə akademik nəşrlərə və məqalələrə giriş imkanı verəcəkdir!\nAkademik İngilis dilinin tərkib hissəsi olan lüğət və nəşr formatlarını öyrənmək ən son elmi məqalələri və konfrans məruzələrini oxumağa imkan verəcəkdir. Standart İngilis dili öyrənənlər üçün bunları oxumaq çətindir.\nYazı bacarıqlarınızı inkişaf etdirmək istəyərsinizsə. Akademik İngilis dili yazısı ilə məşğul olsanız, hansı sahədən istifadə etməyinizdən asılı olmayaraq yazı üslubunuzun anlaşıqlılığı və səlisliyi baxımından əhəmiyyətli inkişaflar görəcəksiniz.\nAkademik İngilis Dili Öyrəndiyinizdə Çəkəcəyiniz 4 Çətinlik Nədir?\nAkademik İngilis dilini öyrənmək üçün 4 böyük maneəni necə aradan qaldırmaq olar:\nQarmaşıq Cümlə Quruluşu\nMəntiqi Arqument Quruluşu\nAkademik mətnlərlə fərq edə biləcəyiniz ilk şey əksər məqalə, inşa və inşadakı cümlələrin mürəkkəbliyidir. Bunun səbəbi sadədir: akademik İngilis dili mürəkkəb fikirləri daha yaxşı çatdırmaq üçün daha uzun cümlələrdən istifadə edir.\nSadə və qısa cümlələr İngilis dili öyrənmə qrupunuz üçün yaxşı ola bilər. Bununla birlikdə, mürəkkəb cümlələrin necə qurulacağını bilmək, akademik İngilis dilində tələb olunduğu kimi, mürəkkəb məlumatları auditoriyanıza daha yaxşı çatdırmağa imkan verir.\nSadə ola bilər: qısa, bir mövzu və bir fel ehtiva edir.\nBirləşik ola bilər: iki müstəqil cümlə.\nMürəkkəb ola bilər: ən azı bir köməkçi və ya asılı bənd olan müstəqil bir bənd (asılı bənddə mövzu və fel var, lakin tam düşüncəni ifadə etmir).\nAkademik İngilis dilində yazarkən mətninizin və ya təqdimatınızın müxtəlif və maraqlı olduğundan əmin olun. Fərqli elmi konsepsiyalardan bəhs etdiyinizə baxmayaraq, bir sıra fərqli cümlə quruluşlarından istifadə etmək cəlbedici və xoş bir mətn yazmaq üçün ilk addımdır.\nCümlələrinizi daha uzun və mürəkkəb hala gətirmək üçün əvvəlcə İngilis cümlələrini necə qurduğunuzu düşünün.\nQurduğunuz cümlələri bir- birinə bağlayan bu qısa sözləri bilirsinizmi? Bunlar bağlamalardır. Bunların ən ümumi nümunələri bunlardır:\nBundan əlavə bağlama zərflər də var:\nAkademik İngilis dilində danışa və yaza bilən insanlar birləşmə və bağlama zərflərindən istifadə etməyi yaxşı bilirlər. Niyə mi? Çünki bunlar olmadan mürəkkəb cümlələrin yazılması demək olar ki, mümkün deyil! Bildiyimiz kimi gözəl cümlələr qurmağı öyrənmək akademik İngilis dili üçün vacib bir bacarıqdır.\nBunlara bir nümunə:\nI have been studying English for three years, and I find it difficult sometimes, but I really like reading short stories in English and I think I learn English soon.- Üç ildir İngilis dilini öyrənirəm və bəzən çətinlik çəkirəm, amma ingilis dilində qısa hekayələr oxumağı çox sevirəm və düşünürəm ki, tezliklə İngilis dilini öyrənəcəm.\nBir neçə birləşməni öyrənib istifadə etməyə başladıqdan sonra yazdığınız mətnlərin keyfiyyətində böyük bir artım görəcəksiniz.\nYazılarınızda bağlayıcılardan istifadə etmək üçün cəhd edin:\nTez- tez qarşılaşdığınız bağlayıcıların siyahısını yaradın və mənalarını öyrənin.\nBağlayıcılardan istifadə edərək öz cümlələrinizlə məşq edin.\nBir neçə cümləni bağlayıcıların köməyi ilə birləşdirməyə çalışın.\nHər hansı bir məqsəd üçün İngilis dilini öyrənmək böyük bir lüğət işi tələb edir. Əlbəttə ki, ümumi İngilis dili lüğəti akademik İngilis dili üçün də çox faydalıdır. Bununla birlikdə akademik İngilis dilinin əsas çətinliyi mühazirələrdə və akademik nəşrlərdə rast gəlinən sahəyə məxsus terminlərdədir. Akademik İngilis dilində istifadə olunan sözlər yalnız mürəkkəb deyil, eyni zamanda bir- birlərindən çox fərqlənir. Biologiya, fizika, fəlsəfə və dilçilik kimi bütün fənlərdə öz terminlərindən və qısaltmalarından istifadə olunur. Bu sözlərə öyrəşməmisinizsə, onları anlamaq çətin ola bilər.\nÜstəlik akademik İngilis dili mətnləri çox vaxt oxucunun mətndə istifadə olunan anlayışlar və sözlərlə tanış olduğunu düşünür. Son dərəcə mürəkkəb terminlər çox vaxt heç bir izahat verilmədən istifadə olunur. Bu, akademik nəşrləri oxumağa çalışan çox sayda İngilis dili tələbəsi üçün çətinlik səviyyəsini artırır.\nTəəssüf ki, akademik İngilis dilində istifadə olunan mürəkkəb sözlərə alışmağın sehrli yolu yoxdur və bunu yavaş- yavaş öyrənməlisiniz.\nİngilis dilində tədris olunan bir universitetdə təhsil almağa hazırlaşırsınızsa, öz sahənizə xas sözlərə diqqət yetirin.\nSahənizdə nəşr olunan akademik ədəbiyyatı oxumağa çalışın. Əksəriyyətini başa düşməsəniz də, bu sizə öyrənəcəyiniz texniki şərtlər barədə bir fikir verəcəkdir.\nBütün digər şərtlər kimi akademik şərtləri öyrənin. Yadda saxlamağınızı artırmaq üçün tanış olmayan sözlərin siyahısını yaradın, onları tərcümə edin və bunlardan (və hətta mürəkkəb bağlayıcılardan) istifadə etməyə çalışın.\nƏksər akademik məqalələrin, yazıların, təqdimatların, mühazirələrin və hətta kitabların ortaq nöqtəsi budur. Hamısı anlayışlar təqdim etmək, nəzəriyyələri dəstəkləmək və bir çox problemə həll təklif etmək üçün başa düşülən və məntiqi yazılara sadiqdirlər. Akademik mediada səmərəli ünsiyyət qurmaq üçün çox məşq etməlisiniz.\nİşə başlamağınıza kömək edəcək bəzi fikirlər:\nMəqalə yazmadan və ya təqdimat vermədən əvvəl mübahisənizi bütöv bir şəkildə düşünün və birdən çox baxışa ayırın.\nSöyləmək istədiklərinizin xülasəsini yaradın, bütün fikirlərinizi bildirin və məntiqi bir bütövlüyə malik olub olmadığını öyrənin.\nYazarkən hər bir fikrə ayrı- ayrılıqda diqqət yetirin; bu xülasə sayəsində axını pozmayacaqsınız.\nGiriş və nəticə hissələrini yazmağı təcrübə edin; Hər ikisində onun əsas arqumentinin qısa xülasəsi var\nNə qədər çox esse yazsanız, fikir və arqumentlərinizi məntiqi, başa düşülən və inandırıcı şəkildə izah etmək o qədər asan olacaq. Zaman keçdikçə akademik ingilis dili daha da yaxşılaşacaq.\nAkademik İngilis Dili Üçün Praktika\nAkademik İngilis dili fərqli və daha qarışıq olduğu üçün öyrənilməsi biraz daha çətindir. Bu dili öyrənmək üçün çox oxumalısınız və akademik məqalələrə nəzər yetirməlisiniz.\nOxumaq, bir dil öyrənmək üçün edə biləcəyiniz ən vacib fəaliyyətdir. Bunun üçün də ingilis dilində hekayə kitablarını almaq, hər hansı bir maraqlı məqaləni ingilis versiyasında oxumaq xarici dilinizi inkişaf etdirməyə köməklik edəcək. Dinləmə bacarığı, İngilis dilini öyrənərkən inkişaf etdirməyiniz lazım olan əsas və ən vacib bacarıqlardan biridir.\nİngilis praktikası haqqında daha çox məlumat almaq istəyirsinizsə,“İngilis Dilində Praktika” yazımızı oxuyun.\nBundan əlavə bir çox platforma və tətbiqetmə də sizin köməyinizə çata bilər.\nWordly, günlük olaraq sizin mobil telefonunuza İngilis dilində sözlər göndərir. Wordly həm pulsuz həm də sadədir. Sözün necə oxunması, mənasının nə olduğu, nümunə cümləsində həm Azərbaycan, həm də İngilis dilində istifadəsi kimi məlumatlar var.\nEsl Go Çalışmaları\nXaricdə təhsilə başlamaq istəyən şagirdlərin tez-tez rastlaşdığı dil proqramlarından biri də ESL – EFL- dir. ESL English, İngilis dilini daha yaxşı öyrənməyə və İngilis dili ilə əlaqəli problemlərinizə cavab verməyə kömək etmək üçün hazırlanmışdır. Bu proqramlar tələbənin xarici dil səviyyəsini artırmaq üçün qurulmuşdur. Əsasən İngilis dilini az bilən və ya heç bilməyən tələbələrə yönəldilmişdir. ESL dil proqramları; Akademik İngilis dili, Ümumi İngilis dili, İş İngilis dili üç fərqli dil təhsili kateqoriyasına malikdir. Xaricdə təhsilinizi davam etdirməyi düşünənlərdən birisinizsə, Akademik İngilis dili proqramını almalısınız. Ancaq xarici dil təcrübəsi və danışma təhsilini tərcih edirsinizsə, Ümumi İngilis dili proqramını seçə bilərsiniz.\nESL məzmunlarına GetWordly, Azeringilisce, Konuşarak Öğren kimi platformalardan göz gəzdirə bilərsiniz.\nBildiyiniz kimi Udemy, bir çox mövzuda onlayn təhsil verən bir platformadır. Təbii ki İngilis dilində akademik səviyyə üçün də təhsilləri mövcuddur. Tələbələr, onları maraqlandıran hər sahədə istədikləri kursdan faydalana bilərlər. Şagirdlər dərslərini seyr edərkən istənilən vaxt dayandıra, geri çəkilə və davam etdirə bilərlər.\nBunlardan əlavə universitetlərin hazırlıq proqramları da var. Bunlar, sizin xaricdə rahat İngilis dili danışmağınız üçün şərait yaradır. Bu universitetlərin siyahısı aşağıdakı kimidir.\nBu universitetlərin hamısı sizə akademik səviyyədə təhsil xidməti göstərir.\nTələbələr Akademik İngilis Dili Səviyyəsini Necə İnkişaf Ettirməlidir?\nAkademik İngilis dili səviyyəsini gücləndirmə seçənəkləri aşağıda verilmişdir.\nAkademik İngilis Dili Kurslarına Qatılın\nDərsləri Yüklə və Təkrarla\nAkademik İngilis Dili Məqalələri Yaz\nİngilis dilini sürətli və zövqlü öyrənmək bir çox insanların xəyalıdır. İngilis dili asan bir dil olsada öyrənilməsi bəzi hallarda qeyri- mümkün ola bilər. Təbii ki, ingilis dilini öyrənmək üçün kursa getmək və praktik dərslərlə məşğul olmaqlazımdır. Nümunə olaraq bir neçə kursu sizin üçün paylaşaq.\nVaxtınız olduqda ingilis dilində dərslərə qulaq asın. Dərslər əsasən canlı olur. Bu dərsləri özəl kurslardan əldə edirsinizsə sistem özü avtomatik bunları yaddaşda saxlayır. Bəzi proqramlar ödənişli olsa da, kifayət qədər ödənişsiz proqramlar var. Dərsləri təkrar-təkrar baxmaq sizin uçun əhəmiyyətli olacaq. Vaxtınız olduqca öyrəndiyiniz sözləri tez- tez təkrar edin.\nİngilis dilində akademik məqalələr yazmaq sizin üçün çox vacibdir. Müəyyən söz ehtiyatı və qrammatik biliklər qazandıqdan sonra, esselər yazmağa başlayın. Əslində yazmaq ingilis dilini öyrənməyin ən zəhmətli bölməsidir. İngilis dilini daima gündəmdə saxlaya bilmək üçün öz fikirlərinizi yazıya tökməyə vərdiş etməlisiniz. İnsan beyni yazaraq daha yaxşı yadda saxlayır. Çox praktika edərək özünüzü inkişaf etdirin.\nAkademik İngilsi Dilinin 3 Xüsusiyyəti\nAkademik İngilsi dilinin 3 xüsusiyyəti var.Onlar haqqında məlumat aşağıda verilmişdir.\nRəsmi Nitqdən İstfadə Edilir\nXüsusi Biçimləmə və Stil Qaydaları\nArayış və Mənbə İstifadə Edilir\nFərdi üslubların əslində akademik İngilis dilində yeri yoxdur. Bunun əvəzinə akademik İngilis dilində formal bir stil istifadə olunur. Peşəkar mühit kimi akademik mühiti düşünün. Bu da düzgün qrammatika istifadə edəcəyiniz deməkdir. Tələbələr, təhsil alanlarına özəl olan texniki lüğət üzrə ixtisaslaşmalıdırlar. Bunun ən asan yollarından biri, sahənizlə əlaqəli terminlər lüğətini araşdırmaqdır.\nBu cümlələrə nümunə olaraq:\nUnfortunately, the customers we accept make payments in advance.- Təəssüf ki, bizim qəbul etdiyimiz müştərilər ödənişləri əvvəlcədən edir.\nDid you browse the email I sent you yesterday morning?- Dünən səhər sizə göndərdiyim elektron pocta göz gəzdirdiniz mi?\nAkademik İngilis dilində yazı mövzusunda ciddi qaydalar var. Bəlkə də APA, MLA, AMA və Chicago kimi yazı tərzlərini eşitmisiniz. Akademik dairələrdə bir çox sitat sistemi istifadə olunur.Ancaq Avropada və ABŞ- da ən çox yayılmış sistemlər APA və MLA- dır.\nAPA: İngilis dilində “American Psychological Association” deməkdir. APA sistemi kəsilmiş- yapışdırılmış stenoqrafiya ilə yazılmış əsərlərin lazımsız və əhəmiyyətsizliyini ortaya qoyur.\nMLA: İngilis dilində “Modern Language Association” deməkdir. MLA dil və ədəbiyyatda geniş istifadə olunur. Bu metodda müəlliflərin və əsərlərin adları ön plandadır və istinadlar dipnot və ya son qeydlərdə deyil, biblioqrafiyada göstərilir.\nCHİCAGO- COSM: İngilis dilində “Chicago Manual of Style” deməkdir. CMOS xüsusilə humanitar, sosial elmlərdə və tarixi bülletenlərdə istifadə olunur. Bu üslubun iki növü var; Biblioqrafiya Sistemi və Müəllif Tarixi Sistemi\nƏvvəllər bir akademik məqalə oxumusunuzsa, çox sitat olduğunu fərq etmiş ola bilərsiniz. Akademik İngilis dilinin digər yazıçılara çox müraciət etdiyini görəcəksiniz. Professorunuz da mühazirələrində tez- tez başqalarına müraciət edəcəkdir.\nAkademik İngilis dili fikirlərini sübut ilə dəstəkləməkdədir. Fikrinizi yalnız ifadə edə bilməzsiniz – inandırıcı, güclü bir akademik məqalə üçün araşdırma nəticələrindən və / və ya fikrinizin niyə vacib olduğunu sitat gətirməlisiniz\nBu o deməkdir ki, akademik İngilis məqalələrində göstərməli olduğunuz bir çox araşdırma tələb olunur. Digər yazılardan və natiqlərdən sitatları mətnlə birləşdirəcəksiniz.\nAkademik Tərcümeyi Hal (CV)\nAkademik Cv’nin digər Cv’lərdən fərqi akademik kariyeraya yönləmiş olmağıdır. Universitetlərdə işə qəbul olmaq, magistr və ya doktorantura üçün müraciət etmək istəyirsinizsə, akademik CV hazırlamalısınız.\nMəsələn: Bu CV növündə aldığınız təlimlər, qazandığınız uğurlar, işlədiyiniz layihələr, yazdığınız məqalələr, yazdığınız kitablar, sərbəst işləriniz, sərbəst işlərin mövzuları, diplom işləriniz, dərəcələri, diplom işi müşavirləri, mühazirələr, universitetdə üzv olduğunuz peşə birlikləri və qeyri- hökumət təşkilatları kimi məlumatları qeyd etməlisiniz.\nCv’lər haqqında daha çox məlumat almaq istiyirsinizsə “İngilis dilində CV hazırlama qaydaları” yazımızı oxuya bilərsiniz.\nAkademik İngilis Dili Müraciət Formaları\nAssistant Professor- Köməkçi Dosent\nAssociate Professor- Dosent\nProfessor Doctor- Professor Həkim\nGeneral Directorate of Police- Ümumi Təhlükəsizlik Müdirliyi\nLegal Advisory- Hüquqi Məsləhət\nPublic Order Department- İctimai Asayiş Şöbəsi\nHe told me that his father was a doctor.- Mənə atasının həkim olduğunu söylədi.\nWe employed her as an assistant.- Onu köməkçi kimi işə götürdük.\nİngilis Dilində Esse Yazmaq\nİngilis dilində esse yazmağı bacarmaq olduqca vacibdir. Çünki istər təhsil, istərsə də iş həyatındakı yüksəlişlə bağlı olaraq zaman- zaman IELTS, TOEFL kimi imtahanlara girməli oluruq ki, burada da esse qarşımıza çıxır. Essay İngilis dilində olan bir sözdür və Azərbaycan dilindəki mənası “esse”, “məqalə” deməkdir.\nYaxşı formada esse yaza bilmək üçün əvvəlcədən qazanmış olmalı olduğunuz bir neçə bacarıqlar var. Bunlardan birincisi İngilis dilində düzgün formada paraqraf yazmağı abcarmaqdır. Çünki esseni əmələ gətirən hissələr paraqraflardır və esse paraqrafı yaxşı olduğu təqdirdə qənaətbəxş olacaqdır.\nİkincisi isə, İngilis dilində az-çox writing ilə bağlı məlumatınızın olmasıdır. Bu iki təməl qaydaya əlavə olaraq, İngilis dilindəki söz ehtiyatınızı artırmaq məqsədilə kitablar oxumaq, yazacağınız mövzu ilə bağlı esse nümunələrini analiz etmək işinizi asanlaşdıracaqdır.\nİngilis dilində Esse yazımı ilə bağlı daha çox məlumat almaq istiyirsinizsə, “İngilis dilində Esse necə yazılır?” yazımızı oxuyun.


Monopollar: həqiqi maqnit qütbləri axtarışında - Yaşıl Elm\nİkiyə bölünmüş maqnitin hər bir parçasında "şimal" və "cənub" qütbləri yaranır. Bəs maqniti ikiyə böldüyümüz zaman zərrəciklərdə - elektron və protonda iki ayrı müsbət və mənfi yük olduğu kimi hər maqnit parçasında “şimal” və cənub qütbü olsa?\nIlkin Jafarov Friday, 7 October, 2016.\n0 649 3 dəqiqə oxunma müddəti\nDirakdan gələcəyə: monopollar haqqında ilk fikirlər\nMaqnit təkbuynuzu:Yalnız maqnit qütbləri mövcuddurmu?\nMaqnit təkbuynuzu: Yalnız maqnit qütbləri mövcuddurmu?\nƏgər bir maqnit götürsəniz və o maqniti iki yerə bölsəniz, əlinizdə olan hər iki parça özündə əvvəlki bütöv maqnit kimi “şimal” və “cənub” maqnit qütbləri ehtiva edəcək. Bunları yəqin ki hamımız məktəb bilgilərindən və ikiyə bölünmüş maqnitlə etdiyimiz “təcrübələrdən” bilirik. Amma əgər maqniti ikiyə böldüyümüz zaman zərrəciklərdə – elektron və protonda iki ayrı müsbət və mənfi yük olduğu kimi hər maqnit parçasında “şimal” və “cənub” qütbü olsa? Yəni maqnit sahəsinin “şimal” və “cənub” adlı daşıyıcıları – monopollar olsa?\nBu nəzəri zərrəciklər fizikada maqnit monopolu adlanır və varlıqları bir sıra nəzəriyyə ilə təxmin edilir. Elektron kimi maqnit monopolunun da fundamental zərrəcik olduğu düşünülür.Təssüf olsun ki, bu günə qədər kimsə bu zərrəcikləri birbaşa və ya dolayı yolla müçahidə edə bilməyib, amma bəzi fiziklər (hətta çoxu da deyə bilərik) düşünür ki, maqnit monopolu böyük ehtimalla mövcuddur.\nMaqnit və elektrik qüvvələri tamamilə eyni qüvvələrdir. Əgər maqnit monopollar varsa, hər şey simmetrik olacaq. Bu hissəciyin mövcud olmasına inanmağa insanı simmetriyanın gözəlliyi həvəsləndirir.\nOn doqquzuncu əsr fiziki Ceyms Maksvell bir çoxlarının araşdırmalarını birləşdirərək ortaya qoydu ki, elektrizm və maqnetizm bir fərqli şeyin iki aspektidir: Elektromaqnit qarşılıqlı təsirin. Məşhur Mariya Kürinin həyat yoldaşı Pyer Küri isə 1849-cu ilə maqnit monopollarının var olduğunu bəyan etdi.\nAncaq Maksvellin tənliklərində elektrik və maqnit qüvvələri heç də eyni deyildi. Elektrik qüvvəsi müsbət və mənfi yüklərə malik idi. Maqnit qüvvəsi isə belə bir xüsusiyyətə malik deyildi. Maksvellin elektromaqnit tənlikləri elektrik və maqnit sahələrini bir-biri ilə əlaqələndirir. Bu tənliklər elektrik yüklərin varlığını ortaya qoysa da, maqnit yüklərin varlığı barədə tək kəliməə etmir. Lakin bu halda da bir istisna mövcuddur, bu da tənliklərin eletrik və maqnit sahələrinin dəyişdiyi zaman simmetrik xüsusiyyətə sahib olmasıdır. Simmetrik Maksvell tənlikləri bütün yüklər sıfıra bərabər olduğunda tətbiq edilə bilər və əslində elə elektromaqnit dalğa funksiyası da bu şəkildə yaranır. Bu halda maqnit yük sıxlığı (ρm), maqnetik axın sıxlığı (jm) tənliklərdə özünə yer ala bilir. Amma ayrı qütblü monopollar olmadan Maksvellin nəzəriyyəsi tamamilə simmetriyasız olmurdu. Maksvell bunun fərqinə vardı, fikirləşdi və çatışmayan maqnit yükləri haqqında araşdırmalar etdi, yazdı, pozdu, tənliklər qurmağa çalışdı amma tənliklərin son versiyasında bu işdən əl çəkdi.\nKvant pioneri Pol Dirak 20-ci əsrin əvvəllərində monopol məşəlini havaya qaldırdı. Dirakın zamanına qədər fiziklər elektronları aşkar etmişdilər və qərara gəlmişdilər ki, onlar elektrik yükünün ən kiçik hissəsini daşıyan bölünməz zərrəciklərdir.\nDirak monopolun maqnit sahəsində elektronun hərəkətini hesabladı. O elektron və ya istənilən zərrəciyin dalğa kimi hərəkət etdiyini deyən kvant fizikasının qaydalarından istifadə etdi. Bu qaydalara görə əgər elektron hər hansı başqa bir zərrəciyin yaxınlarındadırsa (buna monopollar da daxildir), elektron dalğası mütləq bu zərrəcik ətrafında bir və ya bir neçə dairə çizməlidir. Başqa sözlə, dalğanın ən azı bir yalı və bir dabanı olmalıdır. Yarım yal və ya dörddə bir daban ola bilməz.\nProtonun yaxınlığında olan bir elektron üçün bu kvant dalğası qaydası bir proton və bir elektrondan ibarət olan hidrogen atomunun udduğu və ayırdığı işığın rənglərini izah edir. Lakin Dirak kəşf etdi ki, elektron tərəfindən daşınan monopolun maqnetik yükünün və fundamental elektrik yükünün qiyməti tam ədəd olmadıqca elektron düzgün dalğa hərəkəti icra etməz. Bu, o mənaya gəlir ki, monopollar elektronlar kimi fundamental və bölünməz bir yük daşıyırlar. Fundamental elektrik yükünü daşıyan digər hissəciklər (protonlar, pozitronlar, muonlar və s.) də eyni qaydanı izləyəcək.\nDirakın kəşfi həqiqətən də məqbul bir arqumentdir: Əgər monopollar mövcudursa, onlar bir çox şeyi izah edərdilər, amma onlar olmasa da çox şey dəyişməz.\nDirakdan bu yana bir çox nəzəriyyə maqnit monopolların varlığı haqqında öncədən proqnoz vermişdir. Böyük Birləşmiş Nəzəriyyələr monopolların protonlardan 10 kvadrilyon daha çox kütləyə sahib olduğunu təxmin edir.\nBelə fundamental zərrəcikləri yaratmaq hazırda sahib olduğumuz zərrəcik sürətləndiricilərinə görə daha çox enerji tələb edir, ancaq bu enerji əlbəttə ki, kainatın başlanğıcında mövcud idi. Laura Patrizii – İtaliya Milli İnstitutunun nüvə fiziki\nKosmik şüa detektorları hələ də bu gün havada qarşılıqlı təsidə olan monopolların izlərini axtarır. İtaliya, Gran Sassoda MAKRO adlı təcrübə həmçinin kainatın ilk anlarında ortaya çıxan antik monopolları axtarır və bizim hal-hazırda malik olduğumuz sərhədləri müəyyən edir.\nXoşbəxtlikdən sadəcə Patrizii, Teylor kimi alimlər və böyük birləmiş nəzəriyyələr monopolların varlığını proqnoz etmirlər. Başqa nəzəriyyələr kiçik kütləli monopolların Böyük Adron Kollayderində yaradıla bilinməsinn mümkünlüyünü irəli sürür. Dirakın original modeli qətiyyən monopollar üçün heç bir kütlə məhdudiyyəti müəyyən etmir. Bu o deməkdir ki, fiziklər hazırda mövcud olan nəzəriyyələrin varlığını irəli sürməyən monopolları belə tapa bilərlər.\nYuxarıda bəhs etdiyimiz iki alim də Böyük Adron Kollayderində ortaya çıxan monopolları müçahidə etməyə çalışırlar: Patrzii “MoEDAL” detektorundan istifadə edərək, Teylor da “ATLAS”dan istifadə edərək hədəflərinə çatmağa çalışırlar.\nelektromaqnit sahə maqnit sahəsi


06 | İyul | 2021 | WWW.YAZARLAR.AZ\nGünlük arxivlər: İyul 6, 2021\nAYTAC İBRAHİM – YADINDAMI?\nYadındadır o günlər?\nSizə gələrdik …\nhamımız bircə-bircə susardıq…\nBir də görərdik ki,\nuzaqların lap uca məqamından\nGizlətmə məndən ;\nHa tərəfə dalırdı gözlərin?\nhələ cavan yaşda,\nbeli bükülən ananın,\nsənə həyan olan,\no sadə atanın yanına ?\nÇox darıxırdın, gözünə qurban?\nkimsəsizliyin çox mu dərd olurdu,\nömrün boyu yük daşıyan başına?\nSəninləyəm e, torpağına həsrət,\nCavab ver …\nÇoxmu əzab çəkirdin ölüm yatağında?\ndüz üçümüzün arasında.\nGötürməsək, söz edərdin…\nBəs indi dillən görüm,\nson istəyin nə oldu ?\nNəyi dadmaq istədin?\nKimi görmək istədin ?\nHansımızın adı əzbərində idi?\nLənət oxudun mu bizə ?\nİncidinmi, bu yad doğmalardan,\nNecə dirəndin bu səfalətə,\nnecə dirəndin bu ağrılara,\nbu alçaqlığa ?!\nÇox yaxşı xatırlayıram…\ndivarları nəmdən paslanmış,\nsoyuq xəstəxananın bir küncündə,\nDedin, aparın məni…\nÇox aciz idim,\nçox uşaq idim,\namma əlim çatmırdı sənə.\nGörərdin xeyir yoxdur kimsədən,\nbir sığal çəkərdin,\nİndi əllərinə möhtac qalan,\nucu qırıq-qırıq saçıma.\nSən gedəndən küsüb e,\nuzanmır ki bu mirət…\nYoxluğundan 3 həftə əvvəl,\nburnumun ucu göynədi sənə;\nsözlərinin hərflərinə kimi .\nVarlığını düşündüm hər gecə,\nhamı ilə birgə\nyoxluğunu düşünə bilmədim.\nsənin də darıxdığını,\ndüşünə bilmədim …\nBilmədim sənsizliyə az qalıb…\nYuxuma girdin dəfələrlə,\nyuxularda mesajlaşdıq biz…\namma birdən getdin …\nBu dəfə röyalarda yox,\nreallıqda heçə döndün…\nSən onları bağışlayarsan,\nkörpədir sənin qəlbin,\nqıymaz heç kimə,\nAmma mən bağışlamayacam heç kimi ;\nheç bir kəsi,\nheç vaxt bağışlamayacam….\nSon dəfəki gülümsəmən,\nbir iz qoydu beynimin\nkinayə ilə gülürdün…\nNeçənci gündür yoxsan?\nGəlim, oyadım səni?\nGəl elə yuxumdaca,\nsəssizcə apar məni öz yanına…\nQayıtmayaq bir də…\nGörməyək heç kimi,\nİnsanlar pisdir, dostum…\nGəl ruh olaq,\ndalaq göy üzünün ənginliklərinə,\ngülək bir-birimizin üzünə…\nBu dəfə kinayə ilə yox,\ndolaşaq göy üzündə…\nAmma nə olar,\nburalara enməyək …\nAYTAC İBRAHİMSEVGİ ŞEİRLƏRİYAZARLAR JURNALI


Ukraynada humanitar yardımın koordinasiyası üçün vahid qərargah yaradılıb | Report.az\nUkraynada humanitar yardımın koordinasiyası üçün vahid qərargah yaradılıb\nUkraynada humanitar yardımın koordinasiyası üçün vahid qərargah yaradılıb Ukraynaya humanitar yardımın çatdırılması ilə bağlı bütün məsələləri tənzimləmək üçün ölkədə vahid əlaqələndirici qərargah yaradılıb.\n19 Mart , 2022 03:30\nUkraynaya humanitar yardımın çatdırılması ilə bağlı bütün məsələləri tənzimləmək üçün ölkədə vahid əlaqələndirici qərargah yaradılıb.\n"Report" "RBK-Ukraina"ya istinadən xəbər verir ki, bu barədə Ukrayna Prezidenti Volodimir Zelenski bildirib.\nZelenskinin sözlərinə görə, bu gün Ukrayna Prezidenti Ofisinin rəhbəri Andrey Yermakın sədrliyi ilə ölkənin səfirləri ilə ilk növbədə məcburi köçkünlərə yardım məqsədilə respublikaya humanitar yardımın çatdırılmasının intensivləşdirilməsi məqsədilə görüş keçirilib.\nVladimir Zelenski həmçinin qeyd edib ki, rəsmilərə Beynəlxalq Qırmızı Xaç Cəmiyyəti ilə birlikdə fevralın 24-dən sonra xaricə üz tutan, Ukraynanın və beynəlxalq təşkilatların diqqətinə ehtiyacı olan vətəndaşlara yardım göstərməyi tapşırıb.\nXatırladaq Rusiya fevralın 24-də Ukraynaya qarşı müharibəyə başlayıb. Hərbi əməliyyatlar zamanı hər iki tərəfdən xeyli insan həlak olub. Müharibə Ukraynanın infrastrukturuna külli miqdarda ziyan vurub, ölkənin minlərlə dinc sakini həlak olub və ya yaralanıb. Eyni zamanda yüz minlərlə mülki şəxs ölkəni tərk etmək məcburiyyəti ilə üzləşib.\nRus versiyası В Украине создан единый штаб для координации гуманитарной помощи


Elmi Şurada MEDİATS layihəsi təqdim olunub – Gəncə Dövlət Universiteti\nElmi Şurada MEDİATS layihəsi təqdim olunub\nGəncə Dövlət Universitetində Niderland Biznes Akademiyasının kordinatoru olduğu Avropa komissiyasının Erasmus+ proqramının MEDİATS layihəsi təqdim olunub.\nOktyabrın 28-də Gəncə Dövlət Universitetinin rektoru, professor Yusif Yusibovun sədrliyi ilə keçirililən Elmi şurada İnnovasiyalar Departamentinin direktoru Vasif Həsənov MEDİATS layihəsinin məqsədləri haqqında məlumat verib. Qeyd olunub ki məlum olduğu kimi bir çox xarici ölkələrdə mübahisələrin daha səmərəli həlli məqsədilə mübahisələrin həllinin alternativ üsullarından istifadə olunur. Mübahisələrin bu cür məhkəmədənkənar alternativ həlli üsullarından biri də mediasiyadır.\nAzərbaycan Respublikasında cəmiyyətdəki mediasiya dəyərlərini inkişaf etdirmək məqsədi ilə Gəncə Dövlət Universiteti Avropa Komissyasının “Erasmus+” proqramının Təlimin və Cəmiyyətin transformasiyası (MEDİATS) layihəsinə tərəfdaş olaraq qoşulmuşdur. Layihənin məqsədi universitetləri mediasiya sahəsində aparıcı qüvvələrə çevirmək və Azərbaycanda, Gürcüstanda və Ukraynada Avropa təcrübəsinədən faydalanaraq münqişələrin obyektiv həllini yaxşılaşdırmaqdır. Layihə, təcrübəli mediasiya mütəxəsisləri hazırlamağı nəzərdə tutur. Bu məqsədlə layihə iştirakçıları ən yaxşı Avropa təcrübələrini öyrənəcək, heyəti seçəcək və təlimləndirəcək, mediasiya ixtisası üzrə magistr proqramı hazırlayacaqdır.\nPROFESSORUN AÇIQ DƏRSİ: “GƏNCƏ AZƏRBAYCAN XALQ CÜMHURİYYƏTİNİN PAYTAXTI VƏ MÜBARİZ QƏRARGAHI”\tMEDIATS PROJECT HAS BEEN PRESENTED IN THE SCIENTIFIC COUNCIL


Stalinin sürgünə göndərdiyi ailənin üzvü: O, yeganə azərbaycanlıdır ki…\n14 Avqust 2021, 10:33\nRafael Fiziyev UFC-da yüngül çəki dərəcəsində çempion olan Qırğızıstanın UFC (qarışıq döyüş sənəti) döyüşçüsüdür. O, UFC yarışlarında iştirak edən yeganə azərbaycanlıdır.\nStalin rejimindən qaçış\nİdmançı 1993-cü il martın 5-də Qazaxıstanın Korday şəhərində anadan olub. Fiziyev azərbaycanlı əsillidir. O, sosial şəbəkələrdə Qarabağda 44 günlük Vətən müharibəsi vaxtı Azərbaycana verdiyi dəstəyi ilə diqqət çəkmişdi. Rafaelin qardaşları ona Azərbaycanın milli papağını hədiyyə ediblər. O, bu papaqla döyüşlərdən əvvəl keçirilən mətbuat konfranslarına qatılmağı ənənəyə çevirib.\nRafael müsahibələrindən birində babalarının SSRİ-də Stalin rejiminin repressiyaları dövründə Azərbaycandan Qazaxıstana sürgün edildiyini bildirib.\nRafael Fiziyev Qırğızıstan Daxili İşlər Nazirliyi Akademiyasının məzunudur.\nRafael idmana atasının sayəsində gəldiyini deyib. Ataları hələ uşaqkən onun və qardaşlarının əllərinə əlcək geyindirib idman zalına aparırmış. Döyüşçünün mübarizəsi də elə o illərdən başlayıb.\nQardaşları ilə döyüşlərində məğlub olan Rafael idman zalında məşq etməmək qərarına gəlir. Amma yeniyetmə yaşlarında ailəsi kənddən şəhərə köçəndə idmana münasibəti yenidən dəyişir. Məktəbdə tez-tez öz yaşıdlarının fiziki təzyiqlərinə məruz qalan Rafael özündə müdafiə gücünü artırmaq üçün muay-taya üz tutur.\nRafael muay-tayla yanaşı, özünü digər idman növlərində – sambo, kikboksinq, boks, jujitsu və güləş də sınayıb. O, muay-taydan qarışıq döyüş sənətinə keçdikdə müəyyən çətinliklərlə üzləşdiyini, yeni bacarıqlar əldə etmək üçün tez-tez güləşdiyini bildirib.\nİlk məşqçisi Pavel Fedotov ona “Ataman” ləqəbini verib.\nDöyüş meydanında Qırğızıstanı təmsil edən Rafael Fiziyev MMA-nın peşəkar rinqində 2015-ci ildə debüt edib. UFC-yə qatılmamışdan əvvəl Asiya (ROAD FC) və Amerikada (Titan FC) regional yarışlarda çıxış edərək, özünü idman dünyasına tanıda bilib.\nRafael UFC-dəki debütündə – 2019-cu il aprelin 20-də Sankt-Peterburqda keçirilən matçda (UFC Fight Night 149) rusiyalı döyüşçü Maqomed Mustafayevlə qarşılaşıb. İlk raundda texniki nokautla məğlub olub. Həmin il oktyabrın 26-da çıxdığı növbəti görüşdə böyük üstünlüklə qalib gəlib.\nFiziyev 2020-ci il iyulun 19-da UFC-nin Döyüş Gecəsində Alan Patriki əvəz edən Mark Diakezlə qarşılaşıb. Rafael bu matçdan da qələbə ilə ayrılıb. Bundan başqa, “Gecənin döyüşçüsü” seçilib.\nFiziyev həmin ilin avqustun 5-də UFC ilə dörd illik yeni müqavilə imzaladığını açıqlayıb.\nRafael Fiziyev ötən il noyabrın 28-də UFC çərçivəsində braziliyalı Renat Moykanu ilə döyüşməli idi. Amma Moykanu döyüşdən əvvəl COVID-19 üçün müsbət test səbəbiylə yarışdan çıxdı və döyüş təxirə salındı. Amma Fiziyev dekabrın 12-də baş tutan görüşün birinci raundunda texniki nokautla mübarizəni qazandı. Bundan əlavə, döyüşçü karyerasında ilk dəfə “Gecənin performansı” mükafatına layiq görüldü.\nRafael bu ilin avqustun 8-də UFC-nin növbəti Döyüş Gecəsində amerikalı Bobbi Qrindən üstün olub.\nRafael idmanla yanaşı, dəmirçiliklə də məşğuldur. O, dəmirdən soyuq silahlar hazırlamağı sevir.\n23, Sentyabr - 10:46328\n23, Sentyabr - 10:10305\n23, Sentyabr - 11:27254


İyun 3, 2019 – WWW.USTAC.AZ\nGün: İyun 3, 2019\nMAYIL DOSTU – QALIB\nQ A L I B\nÜmidlər sozalır, inamlar itir,\nArzu boşa çıxır, gümanlar itir,\nŞeytan at oynadır, imanlar itir,\nDeyəsən, bizimki Allaha qalıb.\nBədxahı, zalımı basıb döyəsən,\nXainin üzünə tutub, söyəsən,\nQardaşım, inanın mənə– deyəsən,\nÇarə and içməyə, “Vallah”a qalıb.\nHəqiqət yaşmanır, utanır doğru,\nDaha gözə girir dələduz, oğru,\nQurtarmır milləti üzən bu ağrı,\nÜmid “təvəkkülə”, “pənaha” qalıb.\nŞit tərif ət tökür, meydan sulayır,\nGerçək qorxusundan quyruq bulayır,\nLəyaqət çaqqala dönüb, ulayır,\nKürsülər yaltağa, məddaha qalıb.\nYayım tarixi İyun 3, 2019 İyul 4, 2019 Kateqoriyalar "USTAC.AZ", "YAZARLAR", YARADICILQEtiketlər D, MAYIL DOSTU, NƏZMMAYIL DOSTU – QALIB üçün bir şərh yazın


Avtoservislərdə müştəriləri belə aldadırlar - Video - Azinforum.az İnformasiya Portalı\nAna səhifə / Media / Avtoservislərdə müştəriləri belə aldadırlar – Video\nAvtoservislərdə müştəriləri belə aldadırlar – Video\nBakıda müxtəlif avtomobil markalarına məxsus rəsmi avtoservislər ehtiyyat hissələrini adi dükanlara nisbətən baha satırlar.\nBunu avtomobil ehtiyyat hissələri satışı ilə məşqul olan şəxslər də təsdiqləyir. Halbuki, hər iki yerdə eyni istehsalçıya məxsus məhsullar satılır. Qiymət fərqi, xüsusilə az satılan mallarda daha çox hiss olunur.\nAraşdırmamız göstərir ki, rəsmi servislərlə dıgər satış məntəqələri arasındakı qiymət fərqi avtomobilin yağ filtrlərində 3, hava filterində 5, əyləc lövhələri və yastıqlarında 10, asqı sistemində 15, gövdə hissələrində isə 20 faiz olur. Bu qiymət fərqləri avtomobilin marka və modelindən aslı olaraq arta və yaxud azalada bilir.\nQeyd edək ki, bəzi servislər zəmanətlə olan avtomobillərin xarab olmuş detallarını yalnız onlardan alınan məhsullarla dəyişilməsini tələb kimi qoyur və digər dükanlardan, hətta orginal mal alındıqda belə avtomobili zəmanətdən çıxarırlar.\nÖncəki “Bu terakt Putinin xarici siyasətdəki fəallığı ilə bağlıdır” – Zərdüşt Əlizadə\nNövbəti Rusiyanın bu addımı yanlışdır – Türkiyə